Jika Nak Kediaman Sentiasa Harum dan Segar Ini 10 Bunga Pewangi Asli Popular Yang Wajib Anda Tanam

Sebagai pemilik taman, selain gemar menghias laman dengan pelbagai jenis bunga hiasan anda juga boleh menanam pelbagai jenis spesies berbunga wangi, yang mampu membuatkan kediaman tampil harum sepanjang masa. Untuk edisi kali ini, LAMAN membawakan anda 10 spesies pokok berbunga yang boleh ditanam di kediaman serta mampu menyuntik aroma segar buat penghuni.

Kehadiran pokok bunga ini memadai andai diselang-selikan dengan tanaman hiasan yang lain dalam bilangan minor. Ini kerana kekuatan harumannya mampu menyebarkan bauan wangi ke serata laman anda. Sebaiknya pilihlah lokasi yang anda ingini ia berada, contohnya jika gemar menghabiskan masa di kawasan laman belakang maka tanamlah ia di situ. Sama ada sebagai tanaman pagaran atau pun sebagai tanaman memanjat, ia bakal memberikan satu pengalaman terbaik yang tidak akan anda lupakan kewujudannya sampai bila-bila.

Cananga odorata

Cananga odorata atau lebih dikenali dengan nama tempatan sebagai kenanga. Bunga ini telah terbukti menjadi peneman manusia sejak zaman-berzaman. Merupakan bunga tradisional dan amat digemari di Malaysia kerana harumnya semerbak. Baunya lebih tajam di kala senja. Ia adalah sejenis tumbuhan saka dan boleh mencapai ketinggian sehingga 20 meter. Bunga kenanga berwarna hijaun kekuningan, tidak begitu menonjol dan tumbuh berkelompok dengan enam hingga 10 kuntum pada setiap tangkai. Kelompok bunga ini berbentuk pita yang agak terpilin sepanjang 5 cm hingga 10 cm

Bunga kenanga banyak kegunaannya. Minyak ekstrak dari bunga ini diaplikasi dalam perubatan aroma teraputik yang boleh merehatkan jiwa, menghilangkan tekanan, insomia, mengubat tekanan darah tinggi, melancarkan haid bagi kaum wanita dan mengatasi masalah mati pucuk (impoten) untuk lelaki. Dipercayai berkesan untuk demam biasa atau demam malaria, bronkitis dan asma. Minyaknya juga selalu digunakan untuk produk kosmetik bagi mengurangkan garis penuaan iaitu sebagai penggalak kepada pertumbuhan sel-sel baru, merawat jerawat dan berkaitan dengan masalah rambut.

Bunganya sering dipetik dan disimpan dalam lipatan kain bagi mengharumkan pakaian. Di sesetengah tempat, kenanga digunakan dalam ritual dan upacara khusus, misalnya majlis perkahwinan. Sesuai ditanam di halaman rumah dan dipercayai dapat menolak ‘black magic’ seperti terkena buatan orang.

Rosa chinensis – Mawar

Bunga mawar, bunga ros atau  nama saintifiknya Rosa chinensis merupakan sejenis tanaman saka dari genus Rosa. Ia telah lama dikenali oleh masyarakat Melayu dan disebutkan dalam Hikayat Bayan Budiman yang ditulis sekitar 1370an. Pada umumnya, mawar memiliki duri, berfungsi sebagai pegangan semasa memanjat. Ketinggiannya boleh mencapai dua hingga lima meter. Terdapat banyak spesies mawar di dunia. Sebahagian besar spesiesnya mempunyai daun yang panjangnya antara 5-15 cm. Bunganya terdiri dari lima kelopak dan berbentuk seperti mahkota. Warna bunga biasanya putih, merah jambu, kuning dan merah, bergantung kepada spesiesnya.

Selain dijadikan sebagai bunga potong, mawar juga memilik banyak manfaat. Antara lain ia digunakan untuk antidepresi, antiviral, antiradang dan sumber vitamin C. Minyak mawar yang diekstrak dari kaedah penyulingan dan penguapan kelopaknya boleh dijadikan parfum. Mawar juga dapat digunakan dalam produk teh dan jeli. Kerana keharuman dan warnanya, bunga mawar secara tradisinya dikaitkan sebagai bunga cinta.

Jasminum sambac – Melur

Bunga melur atau nama saintifiknya Jasminum sambac merupakan spesies tanaman yang berbau sangat harum dan mekar sepanjang tahun. Bunganya berwarna putih dan mendapat tempat istimewa dalam kebanyakan kaum di Malaysia. Ia merupakan elemen penting dalam majlis tradisional seperti majlis perkahwinan dan acara keagamaan kerana keharumannya.

Bunga melur senang dicantas dan dibentuk. Ia menjadi pilihan sebagai tanaman bonsai di kebanyakan kuil penganut Buddha. Merupakan tanaman hias yang banyak kegunaannya. Keistimewaannya adalah untuk membuat minyak wangi, produk kosmetik, farmasi dan bahan campuran untuk mengharumkan teh. Motif bunga melur juga sering diabadikan pada hasil kesenian dan pertukangan tangan seperti produk sulaman dan ukiran perak. Terkini, bunga melur dipaparkan pada duit siling 20 sen yang baru.

Polianthes tuberso – Harum sundal malam

Harum sundal malam atau nama saintifiknya Polanthes tuberso, sejenis pokok berumpun berasal dari Amerika Tengah, seakan-akan pokok spider lily atau bakung. Bunganya berbau wangi, tetapi aromaya akan berkurangan selepas dipetik dari tangkainya. Namun begitu baunya akan terus kekal walaupun setelah dipetik sehinggalah ianya kering dan layu. Dalam keadaan optimum, tumbuhan ini kekal hidup dan menghasilkan bunga untuk tempoh masa yang lama.

Tanaman ini berkhasiat menurunkan panas badan dan menghilangkan bengkak. Ia juga dipercayai boleh digunakan untuk pemulihan emosi dan memperkuat inspirasi artistik dalam diri seseorang kerana kemampuannya menstimulasi sisi kanan otak. Bau wanginya seharum melati boleh menenangkan hati orang di sekitarnya. Ia juga digunakan untuk mengubati masalah susah tidur, influenza dan reumatik. Masyarakat Jepun menggunakan bunga ini sebagai lambang cinta. Manakala di Thailand, bunga ini menjadi kesayangan para peminat bunga kerana sifatnya yang harum dan tidak mudah layu.

Gardenia jasminoides – Kembang cina

Gardenia jasminoides atau pokok bunga kembang cina merupakan spesies renek berkayu yang mempunyai ketinggian dua meter. Tetapi ada juga jenis pokoknya yang tumbuh sehingga 12 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci.

Kerana keharuman, bunga ini mempunyai nilai komersil untuk dibuat minyak wangi. Ia juga mengandungi zat minyak penting seperti linalol dan styrolyl. Selain ditanam sebagai tanaman hiasan, spesies tanaman ini juga bermanfaat untuk mengubat penyakit seperti diabetes mellitus, demam, atau jika mengalami kesukaran membuang air besar. Dalam masyarakat Cina, ia sering digunakan sebagai ubat perancang keluarga.

Murraya paniculata – Kemuning

Bunga kemuning atau nama saintifiknya Murraya paniculata merupakan spesies pokok yang tingginya di antara tiga hingga tujuh meter. Struktur batangnya pendek dan berdaun rimbun. Daunnya bertingkat, berbentuk bujur telur songsang, hujung pangkalnya runcing, berwarna hijau licin dan berkilat, berbatang keras, berakar dan tidak berduri. Ia berbunga sepanjang tahun dan menghasilkan bau yang sangat tajam terutamanya di waktu malam. Warna bunganya pada peringkat awal adalah kehijauan dan bertukar menjadi putih bersih setelah mekar penuh.

Kemuning bersifat pedas, pahit dan hangat dan mempunyai kandungan kimia yang tinggi. Dari sudut perubatan, ia dimanfaatkan sebagai ubat pemati rasa, penenang, penghilang radang, dan pelancar peredaran darah. Sekiranya daun dan bunganya digiling halus dan disapukan ke badan, ia akan membuatkan kulit seseorang wanita kelihatan lebih cantik, halus dan bersih. Kemuning menghasilkan aura yang mententeramkan. Justeru, ia sangat baik jika ditanam di halaman rumah sama ada dijadikan sebagai tanaman hiasan atau tanaman pagar. Kerana karakter kayunya yang berwarna kuning coklat, ia juga sesuai dibuat sarung keris.

Plumeria obtusa – Kemboja putih
Plumeria obtusa atau kemboja putih sangat cantik sekiranya dijadikan sebagai elemen taman. Pokok ini dianggap eksotik dengan bentuk batangnya yang sangat artistik dan dekoratif. Ia dapat hidup hingga puluhan tahun dan mencapai tinggi di antara 7-10 meter. Daunnya berwarna hijau dengan urat daun jelas kelihatan. Kemboja berbunga sepanjang tahun. Bahkan, pada bulan-bulan tertentu bunganya begitu banyak.

Selain cantik dipandang, kemboja juga menyimpan pelbagai manfaat. Getah putih yang terdapat di seluruh bahagian tanaman ini mengandung elemen yang dipercayai dapat mencegah pertumbuhan bakteria. Bunganya bermanfaat sebagai ubat untuk menurunkan panas badan, meredakan batuk dan melancarkan proses membuang air besar. Unsur yang terdapat di dalam kulit batangnya pula dapat menyembuhkan tumit yang pecah-pecah.

Mimusops elengi – Tanjung

Pokok bunga tanjung atau Mimusops elengi adalah sejenis spesies malar hijau. Pokoknya sederhana besar dan biasa ditemui di tepi-tepi jalan. Dengan struktur daun yang lebat dan rendang, ia dapat memberi teduhan daripada pancaran matahari. Dalam persekitaran yang baik, ia boleh tumbuh mencecah sehingga 18 meter tinggi. Ia berbunga sekitar April dan berbuah pada bulan Jun. Bunganya berwarna krim dan berbau wangi. Buahnya berbentuk bujur, berwarna hijau dan jingga setelah masak. Buahnya boleh dimakan dan mempunyai rasa sedikit manis serta dapat menjadi daya penarik kepada burung dan haiwan lain

Kerana aromanya, bunga tanjung biasa digunakan sebagai hiasan kepala dan kalung leher oleh masyarakat Melayu tradisional dan kaum India. Bunga tanjung boleh bertahan lama. Untuk mengembalikan keharumannya, bunga tanjung yang telah kering boleh direndamkan dalam minyak kelapa. Selain baunya, bunga tanjung juga digunakan untuk merawat penyakit ruam, menghilangkan bau nafas dan untuk mencuci luka.

Wrightia religiosa – Melati

Melati atau nama saintifiknya Wrigthia religiosa merupakan salah satu pokok yang cantik, mempesona dan berguna. Daunnya bulat, kecil dan berwarna hijau. Melati mengeluarkan bunga-bunga putih bersaiz kecil yang menghasilkan bau yang harum dan menarik. Ia berbunga untuk masa yang lama. Buahnya berbentuk seperti kacang panjang dan berkembang akan menggantikan bunga seterusnya. Ia cepat membesar, lasak dan dapat bertahan dalam cuaca yang keterlaluan.

Kebanyakan melati ditanam kerana kecantikan dan keharumannya. Melati melambangkan kesederhanaan yang dipaparkan melalui bunga kecil yang berkembang. Warnanya yang putih bersih serta tidak terlalu menonjol, melambangkan kesucian dan keelokan budi. Aroma harum yang lembut dan tidak terlalu tajam melambangkan kelembutan, nyaman dan tenang.

Bunga melati mempunyai pelbagai manfaat. Ia digunakan sebagai bunga tabur, bahan membuat minyak wangi, kosmetik, gubahan bunga, dan sebahagian daripada campuran teh. Tradisinya, ia dijadikan sebagai media perubatan. Akarnya digunakan untuk menyembuhkan penyakit kulit. Ia juga sering dijadikan pelengkap kepada pelbagai tradisi terutamanya dalam upacara perkahwinan. Melati senang dijaga dan hanya memerlukan pengawasan yang minimum. Ia dianggap suci oleh penganut Buddha dan sering dijadikan tanaman bonsai menghiasi kuil mereka.

Cestrum nocturnum – Jasmin

Cestrum nocturnum atau nama tempatannya Jasmin merupakan salah satu spesies tanaman malar hijau. Ia boleh tumbuh sehingga dua meter tinggi. Berdaun hijau pekat dengan bentuk orate dan berukuran 8-16 sm panjang dan 3-6 sm lebar. Bunganya berwarna putih kehijauan, berkembang dan mengeluarkan bau harum terutamanya di waktu malam. Baunya yang manis dan menyegarkan itu dapat dikekalkan sehingga fajar. Di waktu siang, bunganya akan menguncup, masih mengeluarkan bau tetapi dalam kuantiti yang sedikit.

Jasmin sesuai ditanam berhampiran dengan laluan masuk, tingkap atau pintu utama, di mana keharumannya dapat dirasai dan dihargai. Di India dan negara-negara di Asia Selatan, bunga jasmin digunakan secara meluas untuk parfum, kegunaan perubatan dan upacara keagamaan. Namun terdapat beberapa bahagiannya yang beracun.

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.

Sama seperti situasi yang di alami oleh pemilik sebuah superlink house yang terletak di pusat bandar Kuala Lumpur. Outdoor living yang disediakan oleh pemaju amat terhad di sebabkan kekangan ruang ditambah pula nilai hartanah yang tinggi di kawasan tersebut. Hanya ruang anjung di bahagian hadapan dan belakang sahaja yang disediakan oleh pemaju sebagai outdoor space. Pemilik yang merupakan kenalan lama yang turut pernah mendapatkan khidmat reka bentuk dari Neoh dan Andy satu ketika, dahulu telah memberi kepercayaan penuh kepada mereka untuk menyelesaikan masalah yang dihadapi. Ini kerana pemilik mahukan kediaman yang tampak hijau dan menenangkan apabila mereka sekeluarga berada di rumah.

Pembinaan sistem Taman Vertikal

Berdasarkan eksperimen yang telah dilakukan selama dua tahun dalam membentuk sebuah struktur vertivcal garden yang bersesuaian dengan iklim Malaysia, ia tidak menjadi masalah kepada pereka untuk menyiapkannya dalam tempoh masa lebih kurang dua hari. Memandangkan binaan asal tidak mempunyai dinding solid, pereka terpaksa membina sebuah panel berukuran 5 meter x 2.5 meter yang diperbuat daripada keluli tahan karat dan ringan.

Penel vertical garden tersebut turut dilengkapi dengan sistem saliran automatik untuk memudahkan penyiraman. Ini merupakan salah satu langkah yang dirancang oleh pihak pereka Eco Blance untuk memudahkan dan mengurangkan kerja-kerja penyelenggaraan yang perlu dilakukan oleh pemilik. Pereka telah memilih penggunaan pocket felt  untuk menanam softscape pada panel yang telah dibina.

Pocket felt merupakan sejenis fabrik mudah regang dan tahan lasak yang diimport khas. Berbanding vertical garden yang lain, penggunaan sistem poket memberi kebebasan kepada pereka untuk meletak pelbagai jenis sofstscape tanpa mengira saiz dan jenis. Di samping itu juga, ia sesuai untuk mereka yang inginkan instant effect kerana softscape boleh ditanam secara rapat dan padat. Secara tidak langsung, ia boleh menutup keseluruhan dinding tanpa perlu menunggu waktu matang softscape yang digunakan.

Pemilihan dan susun atur softscape

Pemilihan softscape merupakan faktor utama dan paling penting dalam membentuk sebuah vertical wall. Bersesuaian dengan iklim Malaysia, pereka telah menggunakan tumbuhan tropika untuk mewarnai keseluruhan living wall yang dibina. Hampir 95% tumbuhan foliage separa teduhan dengan pelbagai tekstur dan rona telah dipilih pereka. Jenis pepakis antara tumbuhan yang mendominasi taman vertikal ini antaranya Adiantum spp., Blechnum spp, Nephrolepis spp. dan Asplenium spp.

Penggunaan Fittonia, Begonia dan beberapa spesies yang lain memberi suntikkan rona yang pelbagai kepada keseluruhan bingkai pemandangan ini. Tumbuhan berdaun lebar dan memerlukan jumlah pengamatan cahaya yang banyak disusun pada bahagian paling atas bingkai. Ia bertujuan memberi teduhan kepada tumbuhan-tumbuhan yang terdapat di lapisan bawahnya terutamanya jenis pepakis yang sentiasa memerlukan teduhan. Tumbuh-tumbuhan yang dipilih disusun secara freestyle namun tetap berseni.

SEBELUM

SELEPAS

Penggunaan elemen landskap yang minimum bertujuan untuk menonjolkan nilai arkitektural yang terdapat pada banglo dua tingkat setengah ini. Pemiliknya Morgan telah memberi kepercayaan penuh kepada Supercool Creative Culture Sdn. Bhd. untuk menata hias keseluruhan laman rumah supaya tampak kemas dan rapi. Untuk memenuhi permintaan pemilik, pereka telah memberi keutamaan kepada reka bentuk struktur pergola di bahagian balkoni dan reka bentuk pagaran. Keseluruhan reka bentuk menggunakan kayu balau yang berkonsepkan moden.

Di samping itu juga, pintu pagar automatik turut direka bentuk mengikut reka bentuk bingkai kayu pada dinding tembok pagar. Penggunaan kayu balau menyerlahkan rona warna eksklusif pada reka bentuk tersebut. Untuk mengurangkan impak pada dinding tembok pagar, beberapa jenis softscape di bahagain dalam lot turut ditampilkan. Penggunaan tumbuhan renek seperti Codieum variegatum, Zephyranthes rosea memberi kepelbagaian warna pada lantai laman. Untuk memberi impak vertikal pada latar dinding, penggunaan tumbuhan yang memerlukan penjagaan minimum seperti cycas spp., yucca dan pohonan bonsai yang menghijau meredupkan pandangan pada ruangan ini. Jom kita lihat hasil sentuhan Supercool ini.


(VIDEO) Diy Bangku Taman Bajet Dari Batu Blok Pasir

Mencari idea untuk membina sebuah bangku tanaman pada harga yang bajet serta mudah? Bangku taman yang di bina dari cinder block atau bahasa kampungnya kita panggil batu blok pasir ini tak memerlukan kemahiran yang tingg dan amat mudah untuk di bina. Hanya menggunakan 3 bahan utama, bangku taman anda berjaya di bina dalam tempoh kurang dari 2 jam. Ikuti langkah-langkah serta tip untuk membina bangku taman yang telah disediakan.

Bahan-bahan:

14 Biji         cinder block atau batu block pasir
6 Batang    6x4x4 inci kayu siap ketam
1 tiub          PL900 Construction adhesive
Kusyen (option)

Selain penggunaan cat berwarna kontra, bingkai gambar dan sebagainya sebagai hisana feature wall. Anda juga boleh menggunakan decorative panel  yang mempunyai karakter bertatapan dengan konsep yang ingin ditonjolkan. Namun, harga decorative panel ni agak mahal higga boleh mencecah ribuan ringgit. Terkini, bagi yang suka konsep moden, 3D wall decor turut menjadi pilihan.

Sebenarnya ada cara lain untuk anda peroleh 3D wall decor ni dengan harga yang sangat murah. Hanya sedikit tenaga dan usaha diperlukan untuk menghasilkan nya.   Seperti yang dilakukan oleh wanita ini, 3D wall decor yang menghiasi dinding kediamannya hanya diperbuat daripada kotak-kotak makan ringan seperti bijirin, biskut dan lain-lain. Tidak memerlukan peralatan yang banyak. Wanita ini berjaya menghasilkan 3D Wall decor yang cantik.

Bahan-bahan:

Kotak bungkusan makanan
Penyembur warna metalik atau mirror effect
Mounting board
Pita pelekat
Pita pelekat kertas
Gam panas
Gunting

Cara-cara:

1. Kumpulkan kotak-kotak makanan dan bersihkan dari sebarang makanan dan kotoran

2. Buka kotak tersebut

3. Lakar bentuk 3 segi dengan ukuran 5x5x6.5 inci di atas kotak makan yang telah dibuka tadi dan potong

4. Sediakan 4 keping bentuk 3 segi yang telah siap dipotong untuk membentuk satu piramid

5. Lekat setiap sisi yang pendek dari bahagian luar dengan menggunakan pita pelekat

6. Gunakan gam panas untuk lekatkan bahagian dalam piramid

7. Sediakan piramid mengikut keperluan

8. Apabila cukup jumlah piramid yang diperlukan, tutup bahagian sambungan piramid dengan menggunakan pita pelekat kertas

9. Sembur dengan pewarna metalik awatu mirror efect untuk mendapatkan kesan lebih mahal

1o. Apabila cat pada piramid telah kering sepenuhnya, lekatkan pada mounting board dengan menggunakan gam panas

Ini antara bentuk susunan yang boleh anda lakukan

Selain menggunakan warna metalik, cat mate juga sesuai digunakan

Barang yang lama pun ada gunanya. Seperti yang dilakukan oleh Puan Mastura Mohd Yusoff, hobinya yang suka DIY dan Makeover barang-barang lama dan terpakai menjadi perhatian Impiana kali ini.

Baru-baru ini, Puan Mastura bekongsi cara untuk makeover 2 biji kerusi lama yang telah dibuang menjadi cleopatra sofa yang cantik. Nak tahu macam mana caranya, Jom kita tengok.

Assalamualaikum salam sejahtera sahabat semua. Sekali lagi jumpa 2 biji kerusi meja makan yang orang buang. Saya kutip dan jadikan sofa kayu ni. Cuma beli kain, spray clear dan span je. span tu, sy guna span tebal 8mm dan lapis kan 4 keping.

Di sini saya ada tunjuk kan step by step cara untuk membuat nya ya. Siapa-siapa yang ada kerusi meja makan yang dah tak elok tu, jangan ia dibuang. Boleh la buat sofa kayu ini.

1. Bersihkan kerusi dan buang alas tempat duduk kemudian potong kaki kerusi di bahagian hadapan seperti dalam gambar

2. Sambung kedua-dua biji kerusi dengan menggunakan kayu yang mempunyai lebar hampir sama dengan bingkai kerusi. Pakukan

3. Potong separuh bahagian penyandar. Pastikan ketinggian tempat potong tu sama. Kalau tak nak potong pun tak jadi masalah. Tapi sisi kerusi ini akan jadi lebih tinggi

4. Dah potong penyandar, kemas dan bentuk kan semula bahagian tersebut supaya lebih cantik dan menarik. Saya ambil dari bahagian bertanda ‘X’ sebagai ganti

5. Untuk alas tempat duduk, saya gunakan playwood tebal. Kemudian playwood tadi saya letakkan 4 keping span 8mm dan balut kan dengan kain.

6. Nak nampak lebih cantik saya buat lekuk-lekuk pada permukaan span dengan menggunakan skru dan tampalkan butang di atas skru tadi

Jika dulu, wallpaper hanya mampu digunakan bagi golongan bangsawan, namun dengan wujudnya kedai-kedai barang bajet dan mampu milik ia boleh di dapati pada harga yang sangat rendah. Bezanya adalah kualiti dan design.

Bila cakap pasal wallpaper atau kertas hiasan dinding, sudah pasti terpancar diminda kegunaanya hanya untuk mencantik dinding. Sebenarnya, ia mempunyai pelbagai kegunaan lain terutamanya untuk membaikpulih perabot yang kusam. Untuk pastikan tampalan wallpaper pada perabot tahan lama, buat sapuan gam decoupage seperti mod podge. Berikut 10 benda yang boleh anda hasilkan dengan cantik dan mudah hanya dengan menggunkan kuasa Wallpaper:


Apa Beza Antara Insurans Pembiayaan Rumah MRTT & MLTT?

Bagi anda yang telah membeli rumah khususnya, sudah pasti pernah mendengar dengan terma insurans pembiayaan rumah Mortgage Reducing Term Takaful (MRTT) dan Mortgage Level Term Takaful (MLTT). Meski kedua-duanya dilihat hampir sama namun ia masih mempunyai definisi yang berbeza.

Dalam episod Tip Impiana kali ini, IMPIANA telah berkesempatan mengundang tetamu jemputan, Encik Faidzal yang merupakan seorang perunding takaful di bawah naungan Al-Araf Associates bagi mengupas secara terperinci mengenai kedua-dua insurans pembiayaan rumah serta perbezaannya.

Jadi, apakah perbezaan antara kedua-duanya? Sudah pasti anda ingin mengetahui lebih lanjut mengenai kedua-dua insurans pembiayaan rumah ini. Mari ketahui jawapan dan maklumat lebih lanjut dengan menonton pautan video penuh sesi temu bual bersama Encik Faidzal di bawah;

Akhir-akhir ni, Impiana tengok ramai dok kongsi sabun A1 atau di panggil sabun power. Dengar katanya sabun ni banyak kegunaan dan harga nya tak mahal pun dalam RM 3 jer untuk 5 buku sabun. Tapi kegunaan yang paling menarik dan mesti mak-mak suka adalah apabila ia berupaya memutihkan dan menanggalkan daki-daki yang terdapat pada baju putih terutamanya pakaian sekolah.

Namun, ada caranya untuk anda gunakan sabun A1 ini bagi tujuan membasuh baju putih seperti yang dikongsikan oleh Zakiah Hassan

Bahan-bahannya:
Sabun A1 (beli kat kedai Eco) atau sabun cap kapak/buruh (ada di Mydin)
Sabun basuh baju (cecair atau serbuk)
Air
Mesin basuh (nak basuh tangan pun boleh)

Cara-caranya:
1. Lemparkan baju sekolah agama dulu ke dalam mesin basuh.

2. Bubuh sabun basuh biasa.

3. Setkan mesin dengan mode speedy soak (ikut jenis mesin basuh).

4. Bubuh air.

5. Masukkan suku biji sabun kuning ke dalam mesin basuh (nak sagat pun boleh).

6. Tenyehkan sabun kuning di leher baju kemeja, hujung lengan, poket..atau kesan kotoran yang lain. Lepas tu jangan lupa lempor dalam mesin.

7. Tutupkan mesin basuh.

8. Pergilah keluar berjimba dengan anak2 dan suami. Disarankan pergi shopping atau makan berat. Setakat minum cendol bawah pokok tak sempat siap.

9. Balik rumah dah siap.

10. Sidai lah baju putih tersebut sambil kembang hidung melihatkan kebersihannya.

Guna sabun buku mandi serta pelekat perangkap lipas yang bernilai kurang daripada Rm2.50 sebenarnya lebih efektif daripada anda beli ubat gegat yang akan meninggalkan bau yang tidak menyenangkan malahan lebih baik daripada anda berpenat lelah mengetuk lipas guna surat khabar atau apa sahaja barangan yang dapat dicapai semasa kecemasan.

Antara kaedah lain yang boleh anda lakukan untuk membunuh lipas adalah:

Cari perangkap lipas yang mempunyai gam pelekat. Letakkan potongan bawang atau kulit pisang serta buah-buahan lain yang sudah ranum. Letakkan bahan perangkap itu di tengah-tengah pelekat. Pastikan bahan perangkap stabil dan tidak mudah teralih daripada pelekat.

Letakkan di sudut yang anda sering menjumpai lipas terutamanya di sudut yang gelap dan biarkannya semalaman atau beberapa hari, apabila sudah penuh dengan kaum kerabat lipas, buang sahaja ke dalam tong sampah. Tangan tidak kotor, fobia anda terhadap lipas juga akan berkurang.

2. Ambil sebuku sabun mandi dan potong dadu. Kemudian letakkan ketulan kecil sabun ini pada setiap kawasan yang mempunyai lipas. Biarkan sahaja selama beberapa hari dan lihat hasilnya. Ini kerana bau yang kuat daripada sabun buku membuatkan lipas untuk menghindari kawasan berkenaan dan mencari tempat baru untuk membiak.

3. Gunakan listerine sebagai penyembur untuk menghalau lipas. Hanya campurkan dengan air biasa dan isikannya dalam botol penyembur. Sembur di kawasan lubang saliran dalam rumah atau sudut-sudut yang selalu menjadi laluan lipas. Untuk hasil yang memberangsangkan, pilih perisa pudina. Baunya yang amat kuat amat efektif dalam usaha menghalau lipas.

4. Selain daripada digunakan secara meluas dalam masakan, daun pandan juga amat efektif dalam menghalau lipas yang berkeliaran dalam rumah kita. Walaupun ia tidak membunuh lipas, baunya yang kuat amat tidak digemari lipas sehingga membuatnya pergi ke sudut yang lain, tetapi harus diingat, apabila daun tersebut sudah tidak segar serta kering, anda perlu menukar daun tersebut, kalau tidak ia turut menjadi makanan lipas.

5. Bahan ini memang sedap digunakan dalam masakan malahan amat efektif dalam membunuh lipas disebabkan baunya. Kalau tidak percaya, ambil beberapa biji buah pelaga dan letakkan di tempat lipas membiak.


Nak Bina Gazebo Cantik Macam Dekat Kedai Ini Yang Anda Wajib Tahu

Sekiranya anda membuat keputusan untuk menghasilkan sendiri, berikut merupakan langkah-langkah asas membina sebuah gazebo. Apa yang penting sebelum memulakan kerja-kerja pembinaan, pastikan jumlah bahan-bahan yang diperlukan adalah mencukupi bagi mengelakkan anda berulang-alik ke kedai bahan binaan. Di samping itu, pastikan juga semua peralatan berkeadaan baik dan tajam. Perlu diingatkan bahawa sesebuah gazebo mempunyai komponen asas seperti tiang, lantai dan bumbung. Walaupun pada mulanya ia dianggap sukar, seseorang perlu mengambil pendekatan berhemah langkah demi langkah dan bekerja dengan penuh minat serta berupaya membuat anggaran

Langkah pertama adalah menyediakan reka bentuk gazebo yang diingini. Setelah mengenal pasti lokasi dan tanahnya rata, anda perlu menandakan kedudukan rangka gazebo, sebagai contoh, berbentuk segi empat sama, menggunakan kepingan kayu dan tali.

Ukur pepenjuru dan ubah kedudukan kepingan kayu tersebut sehingga sama. Pastikan setiap penjuru bersudut tepat.

Ada beberapa teknik untuk memastikan tiang-tiang kayu tegap dipasang di tempatnya, sama ada menanamnya ke dalam konkrit ataupun menggunakan besi. Sekiranya anda memilih menggunakan konkrit, anda perlu menggali lubang sedalam 2-3 kaki. Padatkan lubang tersebut dengan 2 inci lapisan batu kerikil dan curahkan 4 inci lapisan konkrit. Selepas itu masukkan tiang-tiang tersebut ke dalam lubang itu dan isi bahagian lubang yang terdedah dengan konkrit sehingga penuh dan ratakan ke aras tanah.

Guna penyukat timbang cecair bagi memastikan keempat-empat tiang tadi betul-betul di dalam garisan selari dan rata. Biarkan konkrit membeku sekurang-kurang bagi tempoh 48 jam sebelum memasang tiang 4 x 4 inci.

Setelah lubang tersebut diisi dengan konkrit, pastikan tiang-tiang tadi diletakkan penyokong di kedua arah bagi mengelakkan ianya bergerak dari kedudukan asal.

Langkah berikutnya, guna 2 x 6 inci kayu untuk membina rangka lantai gazebo. Adalah mustahak kayu rangka dipasang dengan jarak 16 inci antara mereka. Ini bertujuan untuk memberi sokongan kepada beban yang terhasil daripada kepingan lantai kayu dan untuk menghasilkan struktur yang kukuh.

Bagi memasang perabung lantai kepada rangka kayu, anda mempunyai dua pilihan. Sama ada menggunakan skru berukuran 4-5 inci dan ditebuk terus ke perabung, atau menggunakan besi sokongan perabung.

Adalah disarankan supaya pemasangan perabung menggunakan besi sokongan kerana lebih mudah dilakukan.

Seterusnya, anda perlu memasang kesemua 4 x 4 inci tiang yang akan menjadi penyokong bahagian atas dan binaan bumbung. Sekiranya anda sebuah gazebo yang kukuh, anda disarankan supaya memasang tiang-tiang tersebut ke perabung lantai dengan menggunakan paku-paku bersaiz 6 inci.

Tumpukan perhatian semasa melakukan tugas ini dan pastikan tiang-tiang tegak sebelum memasang paku. Sebagai tambahan, guna pita pengukur bagi memastikan tiang tersebut berkeadaan simetri.

Selepas kerja-kerja menyiapkan rangka untuk lantai dan memasang tiang-tiang, anda perlu memasang lantai sama ada mengguna kepingan kayu berukuran 2×4 inci atau pun 2×6 inci. Anda disarankan supaya mendapatkan kepingan lantai khusus untuk kegunaan luar rumah. Ini bertujuan untuk mengelakkan lantai tersebut dari dirosakkan oleh titisan air.

Semasa kerja-kerja memasang lantai, anda dinasihatkan supaya meletakkan sebatang paku di antara kepingan lantai bagi mendapatkan jarak konsisten di antara satu sama lain.

Untuk kerja memasang lantai menggunakan paku. Seelok-eloknya sediakan lubang terlebih dahulu sebelum memasukkan paku. Sekiranya anda  memilih untuk menggunakan skru, anda boleh terus memasang skru tanpa menyediakan lubang terlebih dahulu, tetapi saiz skru hendaklah bersesuaian.

Anda disarankan menggunakan 2 batang skru di setiap hujung kepingan lantai bagi memastikan struktur betul-betul kemas.

Memasang bumbung gazebo boleh dilakukan dengan pelbagai cara. Teknik pemasangan kali ini memerlukan hanya sedikit sahaja bahan binaan tetapi gazebo masih kelihatan kukuh. Langkah pertama adalah memasang perabung di bahagian atas kesemua tiang-tiang kayu 4 x 4 inci tadi.

Guna perabung berukuran 4 x 4 inci dan pasangkan secara profesional. Dapatkan bantuan untuk memegang hujung perabung di kedudukan sepatutnya semasa anda memasang skru.

Anda dinasihatkan supaya menggunakan teknik yang betul semasa menyambung perabung di bahagian atas tiang. Potong hujung perabung ke bentuk L dan gabungkan kesemuanya di bahagian atas tiang tadi. Setelah kerja tersebut selesai, ketatkan sambungan ini menggunakan skru.

Anda disarankan supaya memasang kesemua perabung kerana ini akan meningkatkan tahap kekuatan pembinaan.

Seterusnya pasang 2 x 4 inci perabung sokongan untuk dijadikan rangka utama bumbung. Langkahnya senang sekiranya anda menggunakan teknik pemasangan dan perkakas yang betul. Pertama, potong 6 x 6 inci tiang utama (4 inci tinggi) dan pasangkannya dengan menyambung 2 perabung sokongan yang bertentangan dengan 4 inci skru (memastikan perabung sokongan tersebut dilekatkan kepada tiang utama).

Semasa proses pemasangan, anda dinasihatkan menggunakan tangga. Pastikan tangga tersebut diletakkan di atas permukaan yang kukuh.

Kemudian, pasang kesemua 2 x 4 inci perabung tambahan. Lakukan dengan teliti dan pastikan perabung tambahan ini dipasang secara simetri. Sambungkan ke perabung atas dan ke tiang utama dengan beberapa biji skru berukuran 4 inci.

Sekiranya anda tidak suka reka kepada bentuk rangka tersebut, anda berpeluang melaraskan saiz dan ketinggian bumbung bagi memenuhi kehendak dan cita rasa anda.

Top of Form

Banyak kaedah memasang bumbung. Anda boleh menggunakan 2 x 4 inci kepingan kayu, kepingan-kepingan plywood atau kertas bumbung. Sebarang kaedah yang digunakan, anda disarankan supaya menggunakan skru yang sesuai dan dipasang dengan jarak 10 inci di sepanjang perabung.

Selepas memasang kepingan kayu atau kepingan-kepingan plywood, anda boleh memilih untuk menggunakan shingles, kepingan konkrit atau zink sebagai bumbung.

Pilihan bahan juga bergantung kepada keperluan dan cita rasa anda sepenuhnya. Berhati-hati semasa kerja-kerja memasang dan pastikan paku tidak menembusi atap bumbung (sila guna paku bersaiz ½ inci sahaja).

Akhirnya, tampal setiap lubang atau rekahan menggunakan penyumbat kayu dan biarkan ia beku. Gosok permukaan gazebo kayu anda dengan kertas pasir sederhana halus dan lindungi struktur binaan ini dari dimusnahkan oleh air dengan menyapu lapisan varnish.

Sentuhan Terakhir – Mengecat Struktur Gazebo

Anda boleh menyapu cat kepada semua struktur kayu mengikut pilihan warna yang anda suka. Sama ada untuk kelihatan sedondon dengan kediaman anda atau warnakannya dengan rona terang bagi memperlihatkan dominasi ruang. Walau apa tujuan sekali pun pastikan anda menggunakan cat yang sesuai untuk kegunaan luar. Lapisan cat membantu melindungi kayu, seterusnya memanjangkan hayat struktur tersebut.

Membina sebuah gazebo yang sempurna adalah sesuatu yang subjektif. Untuk itu anda disarankan supaya memilih reka bentuk dan saiz sebelum memulakan urusan pembinaan, mengikut keperluan dan cita rasa anda.

Pokok cili ni, nak tanam memang mudah. Tapi nak menjaganya sangat rumit. Mudah terdedah kepada penyakit dan virus. Sebab tu harga cili di pasaran mahal.

En Izham Alias ada berkongsi petua untuk tanam cili supaya berbuah lebat dan tahan penyakit di dalam group Kebun Bandar: jom tanam sendiri

CARA BUAT PENGGALAK TANAMAN UNTUK POKOK CILI

Bahan:

Belacan – 100g
Gula molases / gula merah – 100g
Air tanpa klorin (air hujan, air perigi, tapisan) – 500 mL

Cara-cara:

Rendam belacan di dalam bekas berisi air 500 mL. Kacau sehingga larut.
Kemudian masukkan gula merah / molases. Kacau sehingga sebati.
Tutup dengan kain kasa bekas tersebut.
Peram selama sebulan.
Selepas diperam, kacau dan tapis. Ambil pati penggalak tersebut.

Cara guna:

10 mL pati + 2 L air biasa
Sembur pada daun, batang, dan tanah waktu pagi sekitar 7am-10am, seminggu sekali
Selain pokok cili, penggalak tanaman ini boleh disembur pada tanaman lain seperti pokok tin, sayuran, dan pokok mulberi.

Bentuk buahnya yang cantik dengan warna merah menyala sering menarik perhatian sesiapa sahaja untuk mendekati dan memakan buahnya. Secantik buahnya, goji berry sering dicari dan dijadikan sebahagian daripada pemakanan seharian kerana khasiatnya yang dipercayai mampu memanjangkan hayat dan memerangi kanser. Malah masyarakat di China telah mengamalkan goji berry sejak zaman berzaman dan telah terbukti akan manfaat buah ini.

Goji berry merupakan spesies tanaman yang baru dikenali dalam masyarakat kita. Namanya dipercayai diambil dari nama Cina “Qou Qi Zi”. Ia juga dikenali dengan pelbagai nama, seperti “The Chinese Wolfberry”, “The Matrimony Vine”, “The Chinese Boxthon”, “The Red Medlar” dan “The Duke of Argyll’s Tea tree”.

Goji berry mampu bertahan kepada cuaca sejuk sekitar -15°C dan panas melampau sehingga 40°C. Pokoknya akan tumbuh di antara 8-10 kaki tinggi dan 5 kaki lebar. Sebatang pokok Goji yang normal akan menghasilkan buah dalam lingkungan 1 kg pada usia dua tahun. Bunganya kecil berbentuk trumpet, berwarna ungu dan putih diikuti dengan buah-buah kecil berbentuk oval berwarna merah oren. Apabila tiba untuk dipetik, adalah lebih elok menggoncangkan pokoknya supaya buahnya gugur daripada memetik menggunakan tangan kerana dikhuatiri buahnya akan tercemar dan akan bertukar kepada warna hitam. “Goji berry” akan bertukar merah dengan cepat dan rasanya sedikit pahit sehinggalah ianya masak ranum. Bagi mendapatkan rasa yang manis, Goji berry perlu dibiarkan berada di pokoknya untuk beberapa minggu sebelum memetiknya.

Lazimnya Goji berry gemar tumbuh secara melilit dan merendang. Untuk menjimatkan ruang dan bagi memastikan proses menuai menjadi mudah, gabung dan ikat 3-5 dahan-dahan yang paling kuat di sekeliling kayu pancang (sebagai contoh 1 x 1 inci kayu).

Pokok ini gemar kepada sinaran matahari penuh atau pun separa teduh. Ia memerlukan tanah yang elok pengairannya tetapi akan lebih subur jika tanahnya sedikit berpasir. Namun, spesies ini tidak tahan kepada tanah yang bertakung air. Jarak penanaman di antara pokok adalah dalam 6-8 kaki. Anda dinasihatkan untuk tidak menggunakan agen penggalak atau baja semasa awal penanamannya kerana ia akan membakar akar-akar baru dan seterusnya memperlahankan pertumbuhan pokok. Anda juga dinasihatkan menggunakan baja bunga. Untuk itu, baja bunga ros amatlah sesuai. Siram pokok secukupnya untuk beberapa ketika selepas ditanam.

Goji berry  juga sesuai ditanam di dalam pasu. Pastikan pasu tersebut cukup besar sekurang-kurangnya dengan diameter 18 inci dan mempunyai lubang pengairan. Pastikan juga pasu tersebut kalis air supaya ianya kekal berada di luar rumah di sepanjang tahun. Anda boleh menggunakan sebarang media tanah dalam pasu ini tetapi perlu diberi perhatian kepada penyiraman terutamanya pada musim panas.

Sejak awal kurun ke- 21 lagi, masyarakat mula menunjukkan minat kepada kemunculan dan nilai nutrisi yang terdapat pada spesies Goji berry ini. Mereka diklasifikasikan sebagai buah ajaib. Banyak manfaat dan kegunaan Goji berry yang telah membuka lembaran baru kepada kemunculan produk-produk pengguna.

Goji berry yang dipetik boleh digunakan sama seperti yang dibeli  di pasaran. Buah-buahnya boleh digunakan begitu sahaja sebaik ianya dipetik, di bekukan atau dikeringkan. Untuk proses mengering Goji berry, taburkan buah-buah tersebut di atas helaian kertas atau tikar. Simpan di tempat sejuk dan kering tanpa cahaya yang terlalu terang sehingga ia mengering. Ia akan kekal dengan warna asal dan boleh digunakan sendirian atau dicampurkan dengan cecair untuk dijadikan resepi mengikut cita rasa pengguna. Goji berry  juga boleh direbus sebagai teh herba, malah ia sering kali dicampurkan bersama bunga Chrysanthemum atau daun teh. Manakala pucuk-pucuk muda dan daunnya juga dituai secara komersil dan dijadikan sebagai sayur. Untuk proses sejuk beku, kebiasaannya ia disimpan secara mendatar di dalam peti sejuk sehingga ia membeku.

Antara kelebihan Goji berry dari aspek kesihatan bagi sesiapa yang mengambilnya sebagai makanan tambahan termasuklah keupayaannya menaikkan semangat dan memberi keceriaan pada wajah, padat dengan nutrisi penting, menolong mencegah penyakit mata, mempunyai keupayaan anti bakteria, mengandungi bahan anti leukemia dan dapat mempertingkatkan sistem imuniti badan.

Fakta Kebaikan Goji Berry Menghalang Kanser

Baja Belacan Dan Gula Merah Untuk Cili Berbuah Lebat dan Tahan Penyakit

Baca juga: Cara Betul Tuai Cili, Macam Ni Baru Pokok Tak Putus-Putus Berbuah

Bahan:

Cara-cara:

Cara guna:


Hampir 9 Tahun Dalam Pembinaan, Menara Merdeka 118 Kini Sudah Hampir Siap Sepenuhnya!

Baru-baru ini, satu pemiilik akaun media sosial Twitter, SkyscrapersMY telah berkongsi dengan memuat naik beberapa keping foto perkembangan pembinaan menara ikonik negara, Merdeka 118 yang kini telah hampir siap sepenuhnya.

Difahamkan, projek pembinaan yang dianggarkan menelan kos pembinaaan sebanyak RM5 bilion itu telah mula dibina sekitar sembilan tahun yang lalu, pada 2014.

Menerusi entri yang sama, turut dimaklumkan projek Plaza Rakyat yang berdekatan sekitar kawasan menara ikonik negara berkenaan itu dilihat masih terbengkalai sejak tahun 1997 sehingga kini.

Sebelum ini, perancangan projek Plaza Rakyat ini telah mula dibuat sekitar tahun 1990 dan mula dibina pada 1992.

Bagaimanapun, projek yang dijangka siap sepenuhnya pada Mei 2007 ini terbengkalai akibat kegawatan ekonomi negara pada tahun 1997.

“Foto perkembangan projek Merdeka 118 sepanjang lima tahun (2017-2022).

“Sementara itu, projek Plaza Rakyat yang berdekatan masih terbengkalai sejak 1997,” tulisnya.

Sementara itu, projek Plaza Rakyat yang berdekatan masih terbengkalai sejak 1997.

Memiliki struktur menara setinggi 678.9m dengan jumlah 118 tingkat, Merdeka 118 sekali gus bakal mencatatkan sejarah sebagai bangunan pencakar langit yang tertinggi di Malaysia.

Bukan itu sahaja, menara ini memiliki reka bentuk simbolik yang mencerminkan imej Perdana Menteri Malaysia Pertama, Almarhum Tunku Abdul Rahman Putra Al-Haj sewaktu beliau melaungkan ‘Merdeka’ kira-kira 65 tahun yang lalu.

Foto/Sumber: Lok Eng Hong & Skyscrapers MY Twitter

Perkongsian kali ini lebih menarik dengan menggunakan dua teknik penanaman daun sup yang kita boleh buat dirumah. Kaedah pertama yang digunakan adalah kaedah nutripot dan kaedah kedua pula adalah kaedah menggunakanpasu biasa.

Perkongsian dari Family Agro Tani ni memang cukup menarik dan mudah untuk yang baru berjinak-jinak untuk bercucuk tanam.

Transformasi bilik tidur utama konsep ‘Modern English,’ pintu tandas tersorok dalam almari. Memiliki bilik tidur yang cantik dan selesa merupakan impian setiap orang. Tidak ramai di antara kita yang tahu bagaimana untuk menghias bilik tidur supaya kelihatan lebih menarik.

Cara menghias bilik tidur serta susun atur perabot memainkan peranan penting dalam memberi impak terhadap keluasan bilik terutamanya bilik tidur yang kecil dan ruang terhad. Susun atur perabot biarlah praktikal selain sesuai dengan aktiviti harian anda.

Transformasi bilik tidur utama. Bertemakan modern English, dinding dicat dengan warna white linen (Jotun). Paling menarik dalam almari ada pintu ke bilik air. Jadinya bilik air memang tersorok. Sangat privasi.

Jom kita lihat hasilnya.

Penggunaan plastik di Malaysia ini, sangat kerap digunakan kerana kita boleh lihat sekarang ini, sekecil-kecil barang yang dibeli pun, mahukan plastik.  Tapi, itu bukan apa yang saya ingin cakapkan pada hari ini.  Tahukah anda? Di dunia ini ada bermacam-macam jenis plastik yang anda tidak tahu.  Plastik dibahagikan kepada 7.  Iaitu:

SPI 1: Polietilena Terepthalate (PETE atau PET)

SPI 2: Polietilena Ketumpatan Tinggi (HDPE)

SPI 3: Polivinil Klorida (PVC)

SPI 4: Polietilena Ketumpatan Rendah (LDPE)

SPI 5: Polipropilena (PP)

SPI 6: Polistirena atau Styrofoam (PS)

SPI 7: Lain-lain (termasuk: polikarbonat, polylactide, akrilik, acrylonitrile butadiene, styrene, gentian kaca, dan nilon).

Jadi, mari saya terangkan, apa fungsi-fungsi 7 jenis plastik ini.

Polyethylene Terepthalate,

ialah salah satu polimer yang paling banyak digunakan di dunia. Walaupun 96 peratus botol plastik yang dikeluarkan di Amerika Syarikat adalah daripada jenis PETE, hanya 25 peratus telah dikitar semula. Plastik gred SPI 1 ini menyerap bau dan perisa daripada makanan dan minuman yang disimpan di dalamnya sekali-sekala. Plastik PETE sering digunakan dalam botol air mineral, botol minyak, dan botol jernih. Plastik jenis ini tidak boleh digunakan lebih daripada sekali.

Plastik yang paling kerap dikitar semula ialah polietilena berketumpatan tinggi (HDPE). Ia tahan kepada suhu panas dan sejuk kerana sifatnya yang keras dan kukuh. EPA menganggarkan bahawa 12 peratus daripada HDPE akan dikitar semula setiap tahun. Bahan HDPE asal telah digunakan dalam sistem paip.

Plastik kategori SPI 2 ini diperbuat daripada polietilena berketumpatan tinggi. Walaupun plastik ini boleh diterima untuk digunakan, ia tidak boleh digunakan semula untuk mengisi makanan atau minuman. Kebanyakan plastik HDPE digunakan dalam pembuatan botol detergen, syampu, gel mandian dan barangan kosmetik lain.

PVC ialah bentuk plastik yang paling kurang dikitar semula, menyumbang kira-kira 1% daripada jumlah kitar semula tahunan. PVC dikelaskan sebagai bahan toksik kerana ia mengandungi sejumlah bahan kimia yang berbahaya kepada kesihatan manusia dan alam sekitar. Plastik PVC digunakan untuk membuat paip plastik, lantai, dan produk lain.

Polietilena Ketumpatan Rendah (LDPE) menyumbang 56% daripada jumlah pengeluaran plastik. Plastik LDPE digunakan untuk membuat beg membeli-belah, beg plastik, bekas makanan dan bekas pakai buang. Plastik jenis ini tidak boleh digunakan untuk mengisi makanan atau minuman.

Polipropilena (PP) Hanya 3% daripada plastik PP dikitar semula di Amerika Syarikat. PP ialah bentuk plastik kedua paling biasa digunakan di seluruh dunia. Ia adalah salah satu termoplastik paling lentur yang ada. Walaupun PP lebih kuat daripada PE, ia mungkin masih fleksibel. Plastik PP adalah berpatutan, fleksibel, tahan haba dan tahan asid.

Plastik PP digunakan dalam pelbagai barangan, termasuk peralatan makmal, bekas makanan, dan alat ganti kereta. Kerana ketahanannya, plastik jenis PP boleh digunakan semula berkali-kali dan merupakan bentuk plastik yang sesuai untuk mengisi makanan dan cecair lebih daripada sekali, sama seperti Tupperware.

PS (Polystyrene atau Styrofoam) PS adalah bahan ringan yang mudah dibentuk. PS mempunyai pengaruh yang berbahaya kepada alam sekitar dan menjejaskan lebih banyak hidupan marin kerana ia mudah larut dan ditemui di lokasi pantai. Bahan kimia ini telah terbukti memberi kesan kepada kesihatan otak, sistem pembiakan, dan penyakit sistem saraf, antara lain. Plastik PS digunakan secara meluas dalam bekas makanan Styrofoam, bekas makanan pakai buang dan aplikasi lain. Kerana kesan yang mungkin terhasil daripada tindak balas plastik, penggunaan berulang harus dielakkan.

Bentuk plastik pelbagai (Miscellaneous Plastics) termasuk polikarbonat, polilaktida, akrilik, akrilonitril butadiena, stirena, gentian kaca dan nilon. Kebanyakan jenis plastik ini digunakan dalam produk rumah dan peralatan teknologi setiap hari.

Plastik boleh berguna, tetapi penggunaannya yang meluas mesti diselia dan diurus dengan berhemat dan betul. Pengguna harus dimaklumkan tentang plastik dan kegunaannya supaya mereka boleh membuat keputusan termaklum tentang mencari alternatif lain atau mengitar semula plastik untuk mengehadkan penggunaannya. Untuk mengekalkan dan melindungi kelestarian alam sekitar, semua orang harus lebih peka dan mengambil pendekatan termaklum terhadap pengurusan plastik.

Jadi, anda itu adalah jenis-jenis plastik yang anda perlu tahu. Selepas ini, kalau beli plastik, pasti anda akan tahu jenis-jenis nya dengan mudah. Baiklah itu sahaja daripada saya dalam menerangkan tentang plastik-plastik. Terima kasih.

Sumber: Majalah Sains


Bukan Sahaja Tampak Lebih Klasik, Kemasan Vinly Kayu Ada Banyak Kelebihan

Selain jubin digunakan sebagai kemasan lantai rumah, kemasan Vinly bercorak kayu juga boleh digunakan sebagai penyeri rekaan hiasan dalaman kediaman anda.

Bukan sahaja mempunyai pelbagai pilihan corak dan warna menarik, kemasan Vinly bercorak kayu ini nyata tampak lebih klasik dan lebih bergaya.

Malah, ia juga turut memiliki pelbagai kelebihan dan manfaat untuk ruang rekaan dalaman rumah anda. Jadi, mari kita apa kelebihan yang anda boleh perolehi dengan menggunakan kemasan Vinly bercorak kayu ini.

Bagi anda yang ada anak kecil khususnya, sememangnya amat sesuai dan digalakkan untuk menggunakan kemasan Vinly untuk lantai rumah kerana ia bersifat kalis air dan tidak mudah kotor.

Lantai rumah anda bukan sahaja tidak mudah tampak kotor, malah ia juga tidak sensitif dengan sebarang bahan kimia. Jadi ianya sangat tahan lasak dan lebih tahan lama.

Selain itu, kemasan Vinly ini juga mesra alam dan haiwan peliharaan membuatkan ianya amat sesuai bagi anda yang ada haiwan peliharaan seperti kucing dan anjing.

Menariknya lagi mengenai kemasan Vinly bercorak kayu ini ia memiliki pelbagai pilihan corak dan warna yang menarik. Jadi anda mempunyai lebih banyak pilihan untuk kemasan lantai rumah mengikut citarasa yang anda suka.

Sumber: PropertyGuru Website

Gazebo, pergola dan patio adalah antara elemen yang memainkan peranan penting dalam dekorasi sesebuah laman. Ia menjadi ruang santai atau outdoor social space bagi pemilik malah buat tetamu yang hadir. Namun, ramai beranggapan untuk memiliki sebuah struktur pergola atau patio memerlukan belanja yang besar. Sebenarnya, anda punya pilihan dengan membina sebuah ruang santai super ringkas namun selesa. Berikut, IMPIANA kongsikan beberapa idea patio bajet:

Banyak jenis tanaman yang lebih mudah dan cepat dibiakkan dari keratan batang. Tapi, pernah tak alami keratan batang yang disemai menghitam dan rosak dari bahagian potongan atas? Jika dibiarkan, lama kelamaan batang yang disemai mati walaupun dah keluar pucuk atau daun baru?

Dalam industri pertanian, kebiasaanya bahagian atas yang dipotong akan diletakan satu lapisan perlindungan seperti lilin. Ia berupaya mengelak keratan batang yang disemai dari jangkitan penyakit yang akan meyebabkan ianya rosak secara perlahan-lahan.

Tapi, kita sebagai pekebun secara hobi, boleh gantikan lapisan tersebut dengan kapus seperti yang dilakukan oleh Sy’arina Mohamed Shaari untuk keratan ros. Teknik ini sesuai juga untuk semua jenis pembiakkan keratan batang

Alhamdulillah.. setelah percubaan kali pertama gagal. buat kali ke-2. akhirnya ada juga yg bertunas… rasa nak lompat bintang….

Saya rendam keratan selama seminggu. kemudian pindah ke dalam pasu. guna medium cocopeat. medium kene dlm keadaan lembab.

Atas keratan ros saya sapu kapur. kapur yang biasa orang guna untuk makan sireh tu. tujuan sapu kapur untuk mengelakkan bahagian atas menjadi hitam. Pasu letak kat kawasan redup

Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Lipan

Cara Menghalau & Membasmi Lipan

#1 GARAM
Garam amat berkesan dan efektif untuk menghalau haiwan melata seperti ular dan lipan dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian lipan dan biarkan sehingga yakin tiada lagi lipan.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusir lipan. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat lipan tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemaran lipan.

Itulah bahan-bahan mudah yang anda boleh dapati di rumah berkesan menghalau lipan. Selamat mencuba!


‘Design’ Kipas Cantik Moden Tapi Angin Perlahan

IMPIANA mendapat luahan dari seorang pembaca tentang kipas angin yang baru dibelinya rekabentuk moden tapi angin perlahan.

” Kipas siling kawalan jauh semakin perlahan. Pada mulanya saya berpendapat hanya kipas siling dirumah saya sahaja mempunyai masalah ini, rupa-rupanya masalah yang sama terjadi pada kipas siling kediaman adik saya. Kipas kawalan jauh ini tidak berpusing laju dan kadangkala saya terfikir adakah fungsi kipas ini hanya sebagai untuk perhiasan”

Sebenarnya masalah ini berlaku biasanya berpunca daripada kerosakan kapasitor yang terdapat pada papan litar (PCB) yang ada di dalam kipas tersebut. Apabila menanggalkan kipas kawalan jauh yagn bermasalah itu, anda akan menemui PCB seperti dalam gambar dibawah ini.

Pada PCB ini, terdapat dua jenis kapasitor, iaitu kapasitor start dan kapasitor run yang mana saiznya lebih besar daripada komponen elektronik yang lain yang ada pad PCB tersebut. Kapasitor start berwarna hitam manakala kapasitor run pula berwarna kuning atau coklat. kapasitor start inilah yang sering menjadi punca kepad masalah kipas perlahan dan tidak berpusing. Sekiranya anda dapati kapasitor run menggelembung, ganti juga kapasitor tersebut. Tanggalkan kapasitor daripada PCB dan gantikan dengan yang baru. Pastikan kadar voltan kapasitor baru adalh lebih baik daripada 400VAC dan mempunyai nilai Farad yang lebih kurang sama dengan asal.

Selain sebagai sumber makanan, telur diperakui mempunyai kepelbagaian kegunaan termasuk di taman

Insan biasa melihat telur pasti terbayangkan khasiatnya yang kaya sumber protein. Namun begitu, bagi pencinta taman melihat telur pasti teringatkan 1001 kegunaan kulitnya yang mengandungi kandungan kalsium yang tinggi. Fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman. Ketahui kegunaannya di taman.

Tanah yang mempunyai kandungan pH yang rendah biasanya mengandungi kandungan kalsium yang rendah. Menaburkan kulit telur yang telur dihancurkan pada permukaan tanah tersebut akan meningkatkan kandungan pHnya tersebut. Ini sesuai bagi taman yang mempunyai tanah jenis berasid. Jadi, penambahan kulit telur akan bertindak sebagai suplemen yang akan menyuburkan tanaman.

Kaedah: Hancurkan kulit telur sehingga halus bagi mempercepatkan penyebaran kalsium kepada tanah. Taburkan secara sekata di sekitar tanaman ataupun digaulkan bersama bahan kompos.

Gunakan kulit telur sebagai bekas penyemaian biji benih. Selain daripada bersifat keras dan mampu menampung tanah, kandungan kalsium yang terdapat pada kulit telur juga dapat membantu tumbesaran biji benih.

Kaedah: Kulit telur dibersihkan terlebih dahulu, kemudian medium penanaman 2:1:1 (2 tanah loam, 1 bahan organik: 1 pasir) dimasukkan separuh daripada ruang telur. Masukkan biji benih dan tunggu sehingga bijih benih bercambah. Seterusnya boleh dipindahkan ke dalam pasu yang lebih besar.

Apabila memiliki taman yang menghijau dan subur pasti menggamit serangga penghisap darah, nyamuk.  Pembaca mesti pernah melihat lilin jenis ini dijual dipasaran. Lilin yang diperbuat daripada serai wangi ini mampu menghalau nyamuk serta serangga perosak di kediaman anda. Buat sendiri lilin ini menggunakan kulit telur sebagai bekas acuan. Letakkan lilin ini di atas meja ruang tamu, anjung atau decking untuk membantu mengurangkan serangan nyamuk dan serangga lain.

Kaedah: Pecahkan telur di bahagian paling atas. Cuci kulit telur sehingga bersih. Keringkan dan masukkan serai wangi dan lilin yang telah dipanaskan.

Jangan ada yang tidak tahu, sebenarnya ada beberapa jenis pokok yang baik untuk sebagai tanaman di kawasan laman rumah mengikut kepercayaan agama Islam. Pokok-pokok ini dipercayai amat baik sekiranya ditanam kawasan laman rumah kerana berupaya menjadi sebagai pendinding kepada kediaman anda daripada dimasuki oleh makhluk yang jahat seperti Jin dan Iblis.

Bagi yang masih belum mengetahui perkara ini, sudah pasti anda ingin mengetahui jenis-jenis pokok tersebut. Oleh itu, mari IMPIANA kongsikan bersama anda antara pokok yang sesuai untuk dijadikan sebagai tanaman di kawasan rumah.

1.Pokok Durian Belanda

2.Pokok Limau Nipis

3.Pokok Limau Purut

4.Pokok Bidara

Keempat-empat jenis tanaman pokok ini dipercayai berupaya untuk menghalau makhluk yang jahat seperti Jin dan Iblis daripada memasuki ke ruang dalam rumah.

Perkongsian ini boleh dijadikan sebagai ilmu pengetahuan serta panduan kepada semua yang beragama Islam dalam usaha mencegah perkara yang tidak baik berlaku di dalam kediaman anda.

Namun begitu, anda harus mengetahui tanaman jenis-jenis pokok ini bukan bererti kita bergantung sepenuhnya kepada pokok tersebut sebagai pelindung tetapi sebagai salah satu ikhtiar atau langkah yang boleh anda lakukan untuk menghindari daripada perkara buruk yang tidak diingini berlaku.

Tip bajet buat renovasi ruang dapur, barulah hasilnya macam diidam-idamkan. Bila bercakap soal persiapan menjelang bulan mulia, dapur antara lokasi di dalam kediaman yang sangat penting. Malah banyak masa kita juga akan tertumpu di dapur.

Inilah ruang untuk menyediakan juadah sahur, berbuka puasa malah hari raya. Namun bagi yang berhajat untuk membina semula dapur baru atau memiliki sebuah dapur baru, terdapat beberapa perkara yang perlu di ambil kira. Jangan sesekali lepas tangan dalam memilih komponen dapur, kelak menyesal menggigit jari.

Berikut 10 perkara asas untuk anda beri tumpuan semasa membina dapur.

1. Pelan lantai

Di sesetengah pelan lantai, ruang mencuci juga sebahagian daripada dapur basah. Jadi saliran air masuk dan keluar perlu anda tahu. Begitu juga jika membuat pengubah suaian. Jangan alpa mengenai aliran udara  masuk dan keluar kerana ia merupakan faktor keselamatan yang sangat penting. Malah anda yang kidal juga perlu memberi tahu pereka agar lokasi memasak anda tidak menjadikan anda kekok di dapur.

2. Jenis Material Yang Anda Mampu

Benar bila bercakap soal dapur, siapa yang tidak mahu sebuah dapur yang mewah dan cantik. Di bina dengan material paling unggul. Namun kita perlu berpijak di bumi nyata. Tidak salah kita memilih material yang kurang mahal tetapi nampak cantik dan serasi pula dengan konsep kediaman. Cuma, jangan malas bertanya kepada kontraktor anda kelebihan dan kelemahan material yang anda pilih.

Jadi dengan ini memudahkan anda untuk menjaga material tersebut sebaik mungkin. Malah jika bijak menjaga ia bukan sahaja tahan lama malah kekal cantik. Biar pun anda memiliki kemasan atau material dapur yang bagus, namun itu tidak bermakna anda bebas mengabaikan dapur anda. Jika permukaan dapur anda sudah kusam, tidak mengapa jika anda menghabiskan masa sekitar dua hari hanya untuk mencanai permukaannya agar kembali bersinar.

3. Bahagian Penstoran Yang Sesuai Dengan Peralatan Anda

Bila mereka bentuk sebuah kabinet , kita boleh merancang rekaan kabinet yang kita mahu. Apakah perkakas dapur yang banyak dalam koleksi. Adakah periuk besar atau koleksi set teh mahu pun spatula yang banyak. Jadi anda boleh menempatkan segala perkakas ini dengan kemas dan tersusun rapi.

Ada kabinet dapur yang direka sehingga aras 7’ tinggi sahaja , tetapi ada juga tuan rumah yang mahu kabinetnya tinggi sampai mencecah aras siling. Jadi ia lebih kemas menutupi keseluruhan dinding. Malah kini pereka juga berkongsi idea dengan rekaan dapur terselindung terutama di kediaman ruang terhad. Dapur dilengkapkan dengan pintu berpangsi dan boleh ditutup jika tidak digunakan. Jadi ruang yang sempit ini nampak cantik, kemas dan tidak mengganggu aktiviti lain.

4. Fungsi dan Fantasi

Kita acap kali mengimpikan sebuah dapur yang sempurna, sama seperti di dalam iklan. Namun realitinya kita terpaksa berhadapan dengan ruang yang ada  di kediaman sendiri dan fitrah diri kita sendiri. Ragam kita apabila di sebuah dapur. Gerak kerja kita dan bagaimana boleh kita memanipulasi sebuah dapur.

Ada di antara kita lebih senang memasak sahaja di dapur dan mempunyai kamar membasuh sendiri  atau pun ruang membasuh. Ada juga yang suka menggabung  semua aktiviti  yang memasak, menggosok baju dan membasuh  baju di ruang dapur.  Jadi anda perlu tahu bagaimana susunan semua peralatan ini agar memudahkan kerja anda di dapur dengan fitrah diri anda terutama jika anda seorang kidal atau kurang upaya.

5. Pilihan Kemasan Yang Sesuai

Sesebuah rekaan dapur. Ini merupakan antara langkah yang penting. Anda perlu tahu kemasan yang paling sesuai dengan dapur anda. Baik dari segi harga mahu pun gaya hidup anda. Adakah anda suka memasak atau tidak. Begitu juga adakah anda jenis yang agak comot bekerja atau seorang yang cermat.

Kemasan memainkan peranan yang sangat penting dalam memberi nilai estetika kepada sesebuah konsep dapur. Sama ada  legap, high gloss, matte, berkaca kabut  dan lain-lain, kemasan ini membentuk karakter yang tersendiri. Ada di antara kemasan ini mudah dibersihkan atau juga yang akan meninggalkan kesan jika tidak dicuci berkali-kali. Anda malas atau rajin, tepuk dada tanya selera.

6. Pemilihan Penyendal

Ia bagaikan aksesori kepada rekaan dapur. Malah ia juga membentuk sesebuah karakter dapur. Daripada klasik ke moden, ia memberi nilai estetika yang berbeza dan harganya juga berbeza. Jadi fahamkan dengan betul apakah konsep dapur anda dan keserasiannya dengan tombol pintu kabinet anda. Ada juga pintu yang tidak memerlukan tombol dan direka begitu sofistikated dengan menggunakan tekanan jari.

Jadi jangan terlalu taksub hanya dengan melihat rekaan tombol yang pelbagai. Fikirkan juga rekaan pintu kabinet anda juga adakah ia dapat dijodohkan dengan baik dan cantik. Ia hanya sekadar pelengkap rekaan pintu kabinet dapur anda bukannya material utama yang perlu dilihat setiap masa.

7. Pencahayaan

Fahami pelan lantai dapur anda. Adakah ia gelap atau terang? Adakah anda memerlukan langsir nipis atau langsir senteng atau lebih sesuai bidai? Adakah anda memerlukan pencahayaan di bawah kabinet atas ? Adakah anda memerlukan pencahayaan lebih kerana warna kabinetnya gelap? Adakah kabinet anda juga memerlukan pencahayaan struktur yang ditempatkan di dalam kerana menggunakan kaca kabut?

Jika anda mahu melaram dapur kering anda, mungkin boleh ditambah down light atau halogen . Jadi rekaan istimewa dapur kering anda lebih menarik dan menyerlahkan ruang utama kediaman. Namun jika sekadar untuk membuat kerja-kerja dapur, pencahayaan asas sudah memadai.

8. Permukaan kaunter

Permukaan yang dimaksudkan adalah permukaan kaunter dapur anda. Adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat beberapa permukaan yang lebih tahan lasak, mudah dibersihkan dan menyenangkan apabila disentuh. Ia merupakan satu permainan psikologi pada deria sentuhan kita.

Malah anda sendiri perlu bijak memilih warna material permukaan kaunter dapur anda agar lebih hidup dan menyenangkan. Jangan pula hanya kerana dapur anda hitam , habis sampai permukaan kaunter anda dihias dengan rona hitam. Tidakkah ia bahaya semasa memasak? Padanan seumpama ini juga perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

9. Aksesori

Tiada lain yang cukup indah pada sebuah dapur selain aksesori yang menarik. Bekas gila, garam, segala rempah ratus. Begitu juga pengisar makanan , ketuhar dan lain-lain lagi. Bukan sekadar pelengkap gaya tetapi menyerikan dapur anda. Pengeluar perkakas dapur juga banyak yang menyediakan rekaan ranggi untuk menghidupkan dapur para pengguna. Malah kebanyakan kelengkapan elektronik dan manual disempurnakan dengan rekaan kreatif pelbagai warna agar serasi dengan pilihan warna dapur idaman anda.

Jadi ada konsep yang memerlukan aksesori yang banyak dan pelbagai ragam. Ada juga yang memerlukan aksesori yang ringkas seragam seperti hitam, jernih mahu pun putih. Malah ada yang memerlukan aksesori yang minimal. Awas, jangan tersalah beli aksesori. Hiasan klasik di tempatkan pada dapur moden?

10. Kemasan

Bercakap soal kemasan, sekali lagi anda perlu bijak memilih corak dan warna. Kini pereka suka menemukan dua budaya atau dua zaman di dalam sebuah ruang. Bayangkan kabinet moden ringkas bebas corak aksesori kecil, diserlahkan dengan jubin Belanda yang popular di kediaman kolonial.

Belek juga permukaannya. Adakah sesuai dengan diri anda. Berkilau mungkin cantik namun jika anda gemar memasak menggunakan minyak yang banyak, ia mungkin memberi pengaruh kepada kesan lantai dapur anda. Mungkin jubin seperti slate atau granit matte mahu pun terracota sesuai untuk mereka yang cemerkap dan berusia. Apa pun biarlah ia sepadan dengan tema rekaan anda dan mudah dibersihkan.


Almari Pakaian Sentiasa Kemas Dan Rapi, Ada Cara & ‘Tertib’ Yang Kita Kena Dibuat

Almari pakaian sentiasa kemas dan rapi, ada cara dan ‘tertib’ yang kita kena buat. Almari pakaian adalah salah satu keperluan utama dalam sesebuah kediaman. Memilikinya mudah, tetapi untuk menjaganya amat susah terutamanya golongan berkerjaya.

Berikut cara menguruskan almari pakaian agar sentiasa kemas dan tersusun:

GUNAKAN PENYANGKUT PAKAIAN YANG SAMA

Jadikan sebagai tanggungjawab anda untuk memastikan penyangkut yang digunakan adalah sama daripada segi warna, jenis, bentuk dan susunan kepalanya agar ia kelihatan seragam dan sedap mata memandang.

PASTIKAN SEMUA PAKAIAN DIGANTUNG MENGHADAP ARAH YANG SAMA

ASINGKAN PAKAIAN MENGIKUT KOD WARNA

Cipta satu kaedah yang boleh memudahkan anda untuk melihat pilihan warna pakaian yang anda miliki. Cara ini juga dapat mempercepatkan proses suai dan padan dalam memilih konsep pakaian harian.

SEDIAKAN RUANG UNTUK AKSESORI

Aksessori seperti tali pinggang, tas tangan, tali leher dan sebagainya hendaklah diasingkan di satu ruang mengikut kategori dan mudah untuk dijumpai. Gantung tali pinggang pada cangkuk dan susun tas tangan pada rak asing.

SUSUN BAJU DENGAN RAPI

Pelbagai tip melipat baju dengan kemas boleh didapati di internet. Oleh itu, lipat dan susun baju menghadap bahagian yang terlipat untuk memudahkan anda mengeluarkannya daripada laci pakaian kelak. Pastikan juga semuanya tersusun mengikut kod warna. Ini dapat menjimatkan ruang dan juga masa anda dalam proses memilih pakaian.

CIPTA SATU SUDUT UNTUK CAPAI DAN GERAK

Sudut capai dan gerak adalah untuk barang keperluan asas yang anda akan gunakan setiap hari. Contoh termudah untuk wanita ialah peralatan solekan.

Apabila bercakap mengenai kebersihan, rata-rata dari kita sudah faham bahawa ia adalah perkara dituntut dalam islam. Bila dalam keadaan bersih, ia bukan sahaja sangat berkait rapat dengan kesihatan, malah ia memudahkan anda melakukan ibadah.

Hari ini saya nak share bab bilik air. Saja nak share walaupun saya tahu bilik air rumah anda cantik dan bersih.

PERTAMA
Apa yang kita perlu lakukan adalah pergi tengok kat BILIK AIR (TANDAS) DALAM rumah kita. Mesti bilik air dalam rumah. Kalau bilik air di luar rumah – kita termasuk dalam zon selamat.

KEDUA
Tolong baca sampai habis kenapa BILIK AIR PUNCA REZEKI TERSEKAT.

Dalam Islam memang kita tahu bahawa Bilik Air adalah tempat tinggal SETAN & JIN. Malah di situ jugalah mereka beranak-pinak. Adakah bilik air kita ada ciri-ciri seperti di bawah?

PINTU BILIK AIR SENTIASA TERBUKA?
Bila bilik air kotor, Setan & Jin akan bersuka ria membiak dan beronggeng sakan. Bila pintu bilik air sentiasa terbuka, maka seronoknya Setan & Jin keluar dan berjoget lambak dalam rumah kita.

Bilik Air Kotor Jadikan Rezeki Payah Masuk
Maka dari situ punca REZEKI KITA TERSEKAT! Setan dan Jin akan meruntuhkan KASIH SAYANG yang juga rezeki dalam sebuah keluarga. ANAK JADI BIADAP, ISTERI HILANG HORMAT PADA SUAMI, SUAMI PEMALAS! SIFAT-SIFAT NEGATIF – akan banyak dalam diri kita contohnya – IRI HATI, CEPAT SENTAP, RASA DIRI SELALU BETUL ORANG LAIN SALAH, SOMBONG, BONGKAK, LUPA ALLAH (Tak solat, puasa dan berzakat).

BILA KITA MELAKUKAN SESUATU PERNIAGAAN, EMOSI KITA HARUSLAH STABIL. Bila emosi tak stabil, mental lemah & sifat malas berkuasa. Macam mana nak berniaga?

Dalil berkaitan TANDAS tempat tinggal JIN.
Dari Zaid bin Arqam, Rasulullah Shallallahu ‘Alaihi WaSallam bersabda: “Sesungguhnya tandas-tandas itu dihuni oleh Jin. Oleh itu, apabila seseorang di antara kalian masuk tandas, maka katakanlah: Allahumma inni audzubika minal khubutsi wal khabaits (Ya Allah, aku berlindung kepadaMu dari gangguan jin laki-laki dan jin perempuan” (HR. Abu Dawud, Nasa’i, Ibnu Majah dan Ahmad)

1. Pasu/bekas yang kecil
Pasu/bekas yang kecil menyebabkan akar terkumpul dalam pasu dan tidak dapat terus berkembang.
Boleh cuba tebuk bahagian bawah pasu. Atau gantikan dengan bekas yang lebih besar. Atau tanam terus ke dalam tanah.
Saya ada satu pokok lemon yang sebelum ini hanya sempat berputik, kemudiannya luruh. Setelah saya keluarkan dari pasu, saya dapati akarnya telah terlalu padat. Setelah dipindahkan ke tanah, alhamdulillah banyak buah yang lekat.

2. Semut hitam
Terdapat semut hitam yang merosakkan bunga dan akhirnya bunga tersebut gugur.
Boleh cuba letak ubat semut untuk menghalau. Atau gunakan kerengga. Yaa. Kerengga boleh menghalau semut dan membantu sebagai agen pendebungaan.
Saya ada satu pokok bidara epal yang berbunga lebat, tapi tiada satu pun buah yang lekat. Saya dapati ada semut kecil yang berkampung di sekitar bunganya.
Saya ambil satu sarang kerengga dan letakkan pada pokok tersebut. Alhamdulilah berhasil dan sekarang banyak putik buah yang ada.Tuan/puan boleh mencuba jika mempunyai masalah yang sama. Moga berjaya!

Memilih untuk membuat sendiri kabinet dapur adalah satu cabaran yang cukup hebat bagi yang mungkin tidak ada basic dalam pertukangan. Tetapi lelaki ini gigih untuk meyiapkan sebuah kabinet dapur bagi melengkapkan ruang dapur untuk ratu hatinya. Jika membaca latar belakang Dauz Zeze ini beliau mempunyai pengalaman dalam kerja tangan ini kerana dia pernah menuntut di IKM Lumut, Perak.

Dengan lukisan tangan untuk rekaan kabinet dapur yang cukup sempurna ini sudah dapat dilihat beliau pastinya mempunyai pengalaman dalam pertukangan dan elektrikal. IMPIANA cukup banga dengan hasil kerja beliau. Jom IMPIANA kongsikan bersama anda pula bagaimana beliau berjaya menyiapkan sebuah kabinet dapur yang lengkap dan sempurna ini.

Cerita Dauz Zeze:

Alhamdulillah siap jugak kabinet dapur pkp 3.0 hehe. semuanya buat sendiri dari design sampailah pada pemasangan.dari sekecik2 brg mcm skru smpai la papan melamine board ni pun semua beli dkt shopee.bg je ukuran & kuantiti papan yg kita nk pakai.zaman online ni semua main oder je.nk kata senang sgt buat kabinet ni pun xjugak tp yg penting kena rajin dan byk bersabar hehe.tambah2 rumah yg ada anak kecik mmg kena ada tahap kesabaran yg tinggi sbb semua kerja2 buat dkt ruang tamu haha.semua blajar dari youtube dan google je.ni pun first time main kayu,last buat projek kayu masa form 1 buat tempat sangkut kunci .tp Alhamdulillah la ada jugak rupa kabinet dapur ni.kos utk buat kabinet ni total lebih kurang rm900++ la jugak.kos tu utk buat 2 kabinet.kabinet panjang size 210cm x 80cm & satu lg 80cm x 40cm nk letak atas peti ais.kalau panggil org kabinet xpasti harga market skrg tp bg yg mana ada kewangan lebih & xnk pening kepala upah je org hehe.yg mana nk try buat sendiri kt bawah ni ada simple tutorial & link shopee utk beli brg.

Hmmmm…. apa kata anda? Dah baca apa Dauz cerita macam mana nak buat kabinet dapur DIY ni? Kalau nak seribu daya kalau tak nak seribu dalih.

Mula2 kena ada design. buat design ikut panjang dan tinggi kabinet mengikut kesesuaian dapur sendiri. Lepastu kena kira ukuran papan dan barang2 nk pakai.kena ingat tebal papan melamine ni 15mm. so kena ambil kira ukuran tu dlm design takut oversize pulak.kalau silap size boleh potong sendiri tp nnti jadi xcantik la sbb bila potong dah xde la laminated putih balut papan tu.tp kalau lepastu nk wrapping dgn wallpaper xde masalah.

Ini contoh papan melamine yang siap laminate putih di semua sudut.

Papan dah smpai boleh la try susun-susun dulu mmacam main lego

Untuk tutup belakang kabinet tu just guna papan playwood je. Yang ni playwood tebal 3mm size 4ft x 8ft dijual pada harga rm28 sekeping.potong mengikut size kabinet dan wrapping dgn wallpaper sebelum paku. playwood ni beli dkt hardware area rumah je.

Dah siap skru semua boleh la start wrapping. Macam-macam design dan warna wrapping ada jual dekat shopee. Pilih je yang mana berkenan. Nak tukar warna kabinet setahun sekali pun boleh.

Ni hasil pintu yang dah siap buat frame dan wrapping. Nak hasil yang kemas dekat setiap bucu sudut dlm frame tu guna dryer utk panaskan wallpaper tu sambil tekan.


(GAMBAR) Sembunyi Wayar Berselirat Dan Serabut Dengan Idea Kreatif Mudah Ini

Jika bercakap tentang teknologi, satu perkara yang boleh kita persetujui ialah ianya sentiasa boleh ditambah baik. Tidak kira betapa pintarnya ciptaan tersebut, pasti ada kekurangan. Hal ini termasuklah gadget atau alatan elektronik yang mempunyai wayar atau kabel berselirat dan berpintal-pintal seperti yang terdapat pada tv, wi-fi, telefon, komputer dan bermacam lagi barang dirumah yang bukan sahaja merimaskan, malah memburukkan pemandangan. Aktiviti mengemas rumah juga pasti akan terbantut dengan kehadiran wayar-wayar yang mengganggu dan menyakitkan mata tersebut. Selagi boleh disorok, memang kita selit saja wayar dimana-mana tapi bila sudah terlalu banyak, panjang dan berbelit, nak tak nak terpaksa biarkan berjuntai dan tidak berkemas.

Tapi tahukah anda bahawa dengan sedikit kreativiti, anda boleh menukar ‘keserabutan’ tersebut menjadi lebih kemas dan menarik? Dan yang penting, tak perlu berbelanja banyak pun untuk menjadikan kediaman anda lebih selesa dan sedap mata memandang. Disini IMPIANA sudah kumpulkan beberapa idea bernas yang boleh anda jadikan panduan dan ilham. Selamat mencuba!

Sofa, sofa adalah tempat kita bersama keluarga berehat atau meluangkan masa di ruang tamu. Tetapi, sepanjang anda hidup dengan sofa, kita hanya tahu duduk sahaja dan kalau rasa selesa dan nampak warna lawa kita akan kagum dan mulalah rasa macam sofa mahal. Walaubagaimanpun, tahukah anda, ada bermacam-macam jenis sofa serta fungsinya. Anda mahu tahu? Baiklah saya akan terangkan beberapa jenis sofa dan fungsinya.

SECTIONAL SOFA

Sectional sofa ialah sejenis sofa yang bercantum dengan sofa lain, atau campuran pelbagai sofa yang dipasang bersama untuk menjadikan susunan tempat duduk ruang tamu yang ideal, selalunya terdiri daripada 3-5 helai. Saiz sofa mestilah bersesuaian dengan ruang tamu memandangkan lebih besar keluarga, lebih banyak sofa diperlukan. Bentuk yang paling terkenal ialah bentuk L dan bentuk U.

THE CLASSIC ROUND ARM SOFA

Gaya sofa ini menampilkan lengan bulat tradisional dan sering dirujuk sebagai “Tempat Nenek,” yang mencadangkan ia adalah sofa klasik yang boleh bertahan selama bertahun-tahun. Secara tradisinya, sofa ini akan dipadankan dengan sarung atau upholsteri yang berbunga atau bercorak. Hari ini, hampir semua orang berpakaian dalam linen putih dan tekstil neutral yang memberikan kesan kekayaan.

LAWSON STYLE

Lawson style adalah padat, besar dan kuat, dan bertujuan untuk keselesaan. Biasanya mempunyai tiga tempat duduk (3 tempat duduk) dengan kusyen belakang untuk setiap satu. Dengan bentuk bulat atau segi empat sama, lengan atau tempat letak tangan adalah lebih rendah daripada sandaran belakang. Lawson style masih merupakan reka bentuk sofa yang popular hari ini kerana sikap tidak formalnya, yang menunjukkan gaya reka bentuk gaya Amerika, dan kerana gaya Lawson style menggalakkan keselesaan. Sofa gaya Lawson style tersedia dalam pelbagai saiz, warna dan bahan.

LOVESEAT

Dan yang terakhir adalah loveseat. Apa? Anda ingat loveseat ni untuk yang couple dan ada pasangan sahaja ke? Memang pun. Hahahaha. Loveseat ini memang dicipta khas untuk pasangan cinta atau pasangan suami isteri. Kelebihan sofa ini ia sangat kecil tetapi muat dua orang. Malahan, ia mampu diletakkan di sebuah sudut yang kecil.

Baiklah, itu sahaja tentang sofa-sofa dan jenis fungsinya. Jadi, anda berminta yang mana satu? Itu terpulang pada anda.

Sakitnya mata! Bila kesan kulat dan kulapuk di dalam bilik air dah sental berjam-jam, tapi gagal untuk bersihkan dan ia tetap kekal gelap, hitam dan nampak kotor! Ini cara hilangkan kesan kulat dan kulapuk dalam bilik air yang perlu anda ambil tahu.

Ini adalah petanda kediaman anda sudah ‘diserang’ kulat dan kulapuk. Kebanyakan kita memang susah nak menang dalam ‘perang kulat’ ni. Kulat dan kulapuk ini memang musuh nombor satu kediaman yang bersih. Bunyinya memang agak melucukan, tapi ini realiti. Memang berperang nak hapuskan tumbuhan perosak ni!

Anda bersedia nak hapuskan kulat dan kulapuk daripada rumah anda selama-lamanya? IMPIANA kongsikan tip untuk membolehkan anda untuk mengenal pasti punca dan tindakan, mencari produk yang tepat dan maklumat bantuan para profesional!

Apa Itu Kulat?
Kulat ialah sejenis fungus yang membiak dalam persekitaran gelap dan lembap. Ia adalah organisma semulajadi yang wujud di dunia sekeliling kita. Kulat ini sama ada berwana hitam, biru, merah, atau hijau akan membiak di kediaman kita. Bentuk yang biasa muncul ialah tompokan hitam di kawasan yang hangat dan lembap seperti bilik mandi. Ia bukan sekadar cenderung tumbuh di permukaan lembap, tetapi juga boleh menembusi bahan.

Kulat, kulapuk, apa itu kulat? Kulat bilik mandi, kulat di dinding.

Apa Itu Kulapuk?
Kulapuk juga merupakan sejenis kulat yang suka tumbuh dalam persekitaran gelap, lembap, dan hangat. Walau bagaimanapun, warnanya lebih cerah, selalunya putih atau kelabu.

Tidak seperti kulat, kulapuk akan tumbuh merentasi permukaan, bukannya menembusi bahan tersebut.

Bagaimana Kulat dan Kulapuk Membiak?

Tak ada orang nak kulat dan kulapuk dalam rumah mereka. Tapi, sebenarnya ia juga seperti ‘amaran’ jika ada benda tak kena dalam persekitaran rumah yang kita tak sedar.
Kulat dan kelapuk ni cenderung untuk tumbuh di permukaan yang telah basah untuk jangka masa yang lama, dan boleh menjadi petunjuk bahawa kediaman anda mempunyai masalah lembapan disebabkan contohnya kebocoran air.

Tapi, kalau dah namanya bilik mandi, sudah tentulah pengudaraan tak berapa baik dan sentiasa lembap. Kecualilah bilik mandi anda jenis terbuka. Kulat dan kulapuk boleh menjadi masalah di kawasan berkelembapan tinggi. Ini bermakna ia lebih berisiko merebak di dalam cuaca yang sentiasa lembap seperti negara kita.

Kesan Kulat Kulapuk Kepada Rumah Dan Kesihatan
Kesan kulat dan kulapuk boleh berbeza ikut tahap keselesaan anda, ada orang tak kisah pun (gelilah), ada yang sangat kisah! Tapi, yang pasti, masalah ni memang perlu diselesaikan sebelum keadaan bertambah buruk.

Tapi, jangan bimbang, selalunya masalah kulat kulapuk ni disebabkan masalah aliran udara dan cahaya semulajadi yang tak berapa baik. Hanya dalam kes tertentu je, ia berpunca daripada masalah struktur binaan.

Masalah struktur binaan seperti sistem paip yang buruk, kalis cuaca buruk, atau berpunca daripada kelembapan yang meningkat ni memang boleh buat pening kepada dan memerlukan tindakan pantas!

Jika rumah anda berdepan masalah peningkatan kelembapan, ia petanda proses pembinaannya bermasalah dan anda perlukan sistem kalis lembap yang lebih baik sampai kena tebuk lantai dan dinding untuk pasanglah!

Kulat ni juga tak baik untuk kesihatan boleh menyebabkan atau memburukkan masalah pernafasan, asma dan alahan. Sebabnya kulat ni menghasilkan partikel yang dibebaskan ke udara yang boleh menyebabkan alahan, merengsakan udara dan kadang-kala mewujudkan partikel bertoksik. Nampak tak bahaya dan mengapa ia perlu ditangani segera?

Bukan setakat tu je, kulat ni juga boleh menyebabkan bersin, batuk, selesema berterusan, mata atau tekak gatal, dan kulit yang bermasalah. Bagi orang yang memang ada masalah kesihatan kronik, kulat ni sampai boleh menyebabkan gangguan pernafasan tau!

Mencegah Pembiakan Kulat Dan Kulapuk
Keutamaan sekarang adalah mencegah! Lebih baik daripada mengubati kan? Mudah je, pastikan anda buka tingkap selama 15 minit setiap hari untuk pengudaraan yang lebih berkesan.

Memanglah, kadang-kala cuaca di luar lembap, tapi yang pasti ia kurang lembap berbanding udara dalam bilik mandi yang memang tertutup rapat tu.

Penyahlembapan adalah satu senjata dalam perang kulat dan kulapuk ni. Walaupun, permukaan ruangan tak akan jadi bersih dan kering sepenuhnya, ia boleh mengeluarkan udara lembap yang menggalakkan kulat dan kulapuk ni bertumbuh. Anda juga perlu kenal pasti kawasan yang sering lembap dan menakung air. Contohnya di kawasan pancuran mandian. Jika anda perasan ada sudut tertentu di pancuran mandian yang sering menjadi tempat takungan air, segera lap jangan biarkan basah.

Jika anda memang kena selalu sangat buat kulat dan kulapuk dalam bilik mandi, mungkin dah tiba masanya untuk memperbaiki pengudaraan kawasan tu. Dapatkan nasihat pakar untuk memasang kipas bersesuaian bagi menghindari udara yang panas dan lembap di kediaman anda.

Walaupun pendingin hawa boleh membantu mengekalkan udara segar dalam rumah anda, tapi kebanyakannya tak direka untuk menyelesaikan masalah kelembapan, jadi mungkin bukan cara terbaik sebab kosnya pun tinggi!

10 Langkah Hapuskan Kulat dan Kulapuk
Berikut adalah 10 langkah untuk membantu anda menghapuskan pembiakan kulat dan kulapuk:

1) Kenal pasti punca
Nak selesaikan masalah, kenalah faham dulu mengapa ia berlaku. Dalam sesetengah kes kulat dan kulapuk, puncanya jelas iaitu bilik mandi yang lembap. Tapi, untuk yang lain mungkin ada masalah lebih serius.
Anda perlu mengenal pasti punca ni terlebih dahulu, kerana selain selesaikannya dengan bahan kalis lembapan, anda juga mungkin perlu dapatkan bantuan profesional.

2) Ambil langkah selepas kenal pasti
Mula-mula bila nampak kulat, anda mungkin ingat ia hanyalah kotoran di sekitar pancur mandi sampailah ia membiak jadi tompokan besar di dinding!
Dalam situasi biasa, anda boleh cuci je kotoran ni, tapi dalam situasi lebih serius, anda kena dapatkan bantuan pakar. Kena sentiasa beringat, jangan sampai beri risiko kesihatan atau harta benda dengan nak selesaikan semua masalah kulat dan kulapuk ni sendiri.

3) Tanya jiran/pengurus bangunan
Kaedah ni relevan terutamanya bagi mereka yang tinggal di hartanah berstrata. Jika anda ada masalah kulat dan kulapuk di dinding atau siling, lebih baik tanya dan beritahu jiran.
Mana tahu, mereka pun ada masalah sama. Bila dah ada masalah sama, bolehlah minta bantuan dan nasihat pengurusan bangunan untuk selesaikannya.
Tak berguna bertindak berseorangan kalau masalah tu berulang disebabkan masalah struktur bangunan yang di luar kawalan anda.

4) Buang
Ini pilihan kalau kulat dan kulapuk ni pada langsir dan permaidani misalnya, benda yang boleh anda alih. Apa lagi, buang jerlah. Tak berbaloi nak bersihkan sebab ia akan berulang kembali.

5) Bertindak
Jika kulat dan kulapuk wujud pada permukaan kecil anda boleh cuba selesaikannya sendiri.
Tapi, kena pakai pelitup muka N95 untuk mengelakkan masalah pernafasan dan pakai sarung tangan getah untuk elak kulat dan kulapuk menyebabkan masalah kulit.

7) DIY
Kadang-kadang tak perlu beli barang berjenama pun, anda boleh juga DIY.
Peluntur adalah senjata terbaik nak menang perang kulat kulapuk ni, dan anda hanya perlukan peluntur biasa untuk menghasilkan cecair pencuci yang ‘kuat sikit’.
kulat, kulapuk, apa itu kulat, kulat bilik mandi, kulat di dinding.

Caranya, hanya campurkan peluntur dengan air ikut nisbah 4 bahagian air dan 1 bahagian peluntur, anda dah dapat cecair pencuci yang berkesan. Tapi kena ingat, peluntur boleh memudaratkan kalau bersentuhan dengan kulit. Jadi, kenalah hati-hati dan jangan sembur sebarangan macam sedang berparti!
Anda juga boleh sembur cuka putih (tanpa air) ke kawasan yang terjejas, dan biarkan sekurang-kurangnya selama satu jam. Basuh dengan air, dan ulang jika perlu.

8) Sembur, sental, lap
Sebelum anda guna produk pencuci yang dibeli atau DIY, anda kena pastikan permukaan tu kering. Sebabnya, permukaan lembap hanya menjejaskan keberkesanannya.
Sembur pencuci tu di permukaan kering dan beri masa untuk ia tembus kulat dan kulapuk.
Kena ingat yang produk pencuci ni boleh menyebabkan kerosakan pada bahan tertentu, jadi hanya sembur pada kawasan yang anda tahu selamat untuk digunakan, seperti jubin bilik mandi.

Jika ragu-ragu, periksa label produk. Anda juga boleh mencuba produk pada kawasan dinding yang kecil / bahan terlebih dahulu, di tempat di mana tiada siapa yang akan melihat apa-apa perubahan warna cat.

9) Cat dan baiki
Kadang-kadang proses pembaikan yang anda lakukan mungkin menyebabkan sedikit kerosakan pada cat, atau kalau tak berapa baik, dinding/ kawasan tu terjejas teruk.
Anda boleh cat semula kawasan tu, tapi kenal pasti dulu punca kulat dan kulapuk wujud. Kalau tak sia-sia je, sebab masalah mungkin akan berulang kembali.

Jangan segan bertanya kepada tukang jual cat, minta nasihat mereka untuk pilih cat yang sesuai dengan kediaman anda.

10) Dapatkan bantuan profesional
Jika masalah kulat dan kulapuk dalam bilik air semakin hebat membiak, anda kenalah dapatkan nasihat pakar.
Semakin lama anda tangguh, semakin besar masalah itu. Lebih baik bayar mahal sekarang daripada bertangguh dan tahu-tahu kena bayar lebih mahal pada masa akan datang.

Panduan beli rumah teres, bakal pembeli jangan pandang remeh. Sebelum mengambil keputusan untuk membeli rumah teres, ada beberapa perkara yang perlu anda ambil perhatian.

Jangan hanya terpengaruh dengan juru jual sahaja sebaliknya dapatkan info lengkap tentang rumah yang ingin dibeli. Paling penting, pastikan anda ‘turun padang’ melihat sendiri keadaan rumah yang ingin dibeli. Boleh juga bawa rakan yang ada pengalaman dalam selok belok sektor pembinaan.

1. Lihat orentasi matahari, jika dapat elakkan matahari petang mengadap bilik tidur utama kita. Panasnya luar biasa.

2. Cuba datang lihat lokasi rumah waktu pagi sekali, petang sekali. Jika sukar lihat arah petunjuk angin di lokasi tapak yang kita pilih.

3. Jika nak selesa sebaiknya cucur atap biar memanjang kehadapan rumah boleh halang cahaya, silau dan hujan pada rumah. Cucur atap pendek, kurang baik.

4. Jika dapat cari kawasan perumahan yang ada tangki air besar sendiri, air bukan dari saluran utama.

5. Sebaiknya pilih kediaman yang ada ketinggian siling lebih 10 kaki. Bila pasang kipas tidaklah terputus jari.

6. Sebaiknya kediaman yang ada 3 bilik 2 bilik air. Ada satu ruang utiliti lebih baik

7. Jika dapat dari pintu utama tak nampak ruang dapur kita. Ruang dapur ini ruang aurat bagi wanita, sebaiknya dibahagian belakang bukan depan rumah kita.

8. Semak juga kedudukan kiblat bagi kita yang beragama, takkan nak solat nanti menghadap kamar mandi. Kurang manis jadinya.

9. Bumbung yang baik bila hujan turun di belakang dan depan rumah kita bukan air hujan turun ditengah. (bumbung bentuk rama rama)

10. Pastikan atas tingkap ada bumbung atau coping agar hujang tak masuk dan silau kedalam rumah. Lagi panjang, lagi bagus.

11. Jika dapat bahan banggunan guna bata merah bukan bata simen.

12. Elakkan bumbung yang guna metaldec pada bumbung. Bumbung yang baik guna clay tiles dan ada insulation sebagai penebat haba.

13. Bagi rumah yang menghadap matahari atau bumbung pendek screen louvres membantu jika susunan betul dan berfungsi.

14. Jika ada duit lebih belilah corner lot, jika nak jual balik ianya laku keras.

15. Pastikan depan rumah kita lapang dan bukan jalan utama agar tak bahaya anak nak bermain. Jika depan padang lebih baik.

16. Elakkan unit dipersimpangan, sebelah janakuasa TNB atau depan kolam IWK.

17. Pilih kediaman yang warna cat luarannya terang. Bukan dari kelompok warna gelap. Semakin gelap warna rumah kita, semakin banyak haba matahari disimpan didalam dinding rumah kita.

18.Pilih pemaju yang ada pengalaman membina rumah dengan kualiti tinggi, menang award dan tiada masalah kualiti.

Kita tidak beli rumah setiap hari, bila beli dan tersilap nak menangis tak guna lagi.
Design yang baik itu sempurna, kita tak perlu renovasi dapur lagi, tambah owning lagi dan grill keliling rumah takut pencuri. Ia sempurna waktu kita dibeli.


5 Kegunaan Bunga Cengkih Yang Ramai Tak Tahu, Rugi Tak Cuba

Bunga cengkeh memang sudah tidak asing di dalam masakkan tradisional masyarakat melayu. Tapi sebenarnya, bunga cengkih bukan hanya digunakan sebagai ramuan masakkan. Terdapat faedah dan kegunaan lain yang ramai tak tahu. Antaranya adalah:

1. Kawalan serangga

Tahukah anda bahawa bunga cengkih boleh dijadikan sebagai bahan untuk mengawal serangga perosak di laman anda? Bagi anda yang memilih tanaman secara organik, bunga cengkih antara pilihan racun serangga yang paling mudah untuk disediakan.

Renih 2 sudu besar bunga cengkih ke dalam 1 liter air. Biarkan air rebus mendidih sepenuhnya dan matikan api. Biarkan air rebusan sejuk sepenuhnya. Selepas itu, tapis dan masukkan air rebusan ke dalam botol semburan. Sembur air rebusan bunga cengkih tadi di seluruh permukaan tanaman terutamanya di bahagian bawah daun dan pangkal pokok

2. Mencegah semut

Awas kehadiran semut di laman atau kebun anda kerana ia adalah penggangkutan utama membawa serangga porask lain ke tanaman anda iaitu mealybug dan bena.

Cara untuk atasi semut di laman dengan menggunakan bunga cengkih sangat mudah. Apa yang anda perlu lakukan adalah kisar bunga cengkih secukupnya dan taburkan ia di kawasan yang kelihatan kehadiran semut

3. Cegah lalat

Lalat adalah agen utama pembawa penyakit yang berpunca dari lalat. Pantang ada makanan terdedah, sekelip mata dihinggapi lalat. untuk atasi kehadiran lalat di atas meja makan atau meja buffet anda.

Apa kata cuba ambil sebiji apel atau limau dan cucuk bunga cengkik pada permukaan buah tersebut. Letakkan buah yang telah di cucuk bunga cengkih tadi di atas meja. nak kesan yang lebih memberangsangkan, anda perlu buat lebih dari satu biji buah di cucuk cengkeh.

4. Mengawal rumpai

Selain menggunakan racun serangga yang mempunyai bahan kimia yang akan merosakkan persekitaran, apa kata guna ramuan bahan dapur ini untuk musnahkan tanaman. Untuk menyediakan racun rumpai organik, anda perlu sediakan pati minyak bunga cengkeh. terlebih dahulu. Kemudian, campurkan secubit garam bersama 20 titik minyak pati bunga cengkeh bersama 20 once cuka di dalam botol penyembur. Gocak sehingga semua bahan rata dan sebati kemudian sembur pada rumpai yang hendak anda musnahkan.

5. Pencegah nyamuk

Bunga cengkeh. juga berfungsi sebagai pencegah nyamuk semula jadi. Menurut kajian yang dilakukan oleh University of Wisconsin-Madison, minyak pati cengkih diuji 100% berkesan berupaya mencegah nyamuk berbanding minyak pati yang lain termasuk serai wangi. Namun, pati minyak bunga cengkeh. tidak sesuai dengan semua jenis kulit. Ia akan menyebabkan iritasi. Oleh itu, sebelum anda menggunakannya, sapu pada bahagian kecil kulit lain dan tunggu dalam tempoh 10 minit. Jika tiada sebrang kesan alahan, ia bermakna kulit anda sesuai menggunakan minyak pati bunga cengkeh.

Tidak mustahil untuk memiliki elemen air di dalam ruang laman yang sempit. Pelbagai kaedah atau reka bentuk elemen air dapat di gayakan walaupun ruang dimiliki hanya berukuran 1 m2. Apa yang penting, pemilihan jenis peralatan untuk kolam mini dan tumbuhan akuatik yang berpadanan mampu menjadikan elemen ini sebagai penyeri laman anda.

Pemilihan saiz dan reka bentuk pasu juga memainkan peranan. Pastikan saiz pasu yang dipilih berpadanan dengan ruang yang tersedia. Selain itu juga, pastikan bahagian dalam pasu diberi kemasan atau coated untuk melindungi air agar tidak meresap pada dinding pasu. Namun jika anda menyimpan niat untuk menggunakan pasu atau bekas yang terdapat di dalam simpanan, lapiskan permukaan dalam pasu dengan pond liner sebagai gantian.

Cara-cara:

Letakkan lapisan pond liner pada dasar pasu

Letakkan pam ikan berkapasiti rendah di bahagian hadapan pada dasar pasu.

Masukkan saluran air keluar ke dalam lubang sebuah pasu plastik untuk memberi perlindungan kepada keseluruhan pam.

Taburkan pebbles bersaiz kecil membentuk dasar fountain.

Susun tumbuhan water lover di bahagian belakang pam. Pastikan akar tumbuhan yang telah dipilih telah dibersihkan sepenuhnya.

Tutup keseluruhan permukaan pasu dengan batuan sungai.

Sebenarnya, memang petunia merupakan tanaman bermusim. Namun atas beberapa teknik penjagaan yang mudah, petunia bukan sekadar lebih tahan lama malah mudah dibiakkan.

Namun, sahabat laman perlu pastikan 7 perka WAJIB ni dilakukan.

1. Matahari yang mencukupi
Untuk memastikan petunia sentiasa berbunga lebat, pastikan ia mendapat cahaya matahari terus sekurang-kurangnya 6 jam sehari terutamanya di waktu pagi. Melalui penerimaan cahaya matahari yang mencukupi, ia mampu menggalakkan penghasilan kudup bunga baru.

2. Siraman mencukupi
Petunia mempunyai batang yang lembut dan menyimpan kandungan air yang tinggi. Namun, ia tidak bermakna petunia tidak memerlukan air. Ia masih perlu disiram setiap hari terutamanya di awal pagi. Tapi, pastikan siraman tidak berlebihan kerana ia akan menyebabkan bahagian batang mudah melecur. Sebaiknya, sebelum melakukan siraman periksa kondisi medium tanaman. Jika masih lembap, ia tidak perlukan siraman.

4. Baja penggalak bunga
Petunia merupakan tanaman yang memerlukan baja yang banyak. Selain memastikan medium tanaman yang digunakan kaya dengan bahan organik, penggunaan baja secara berkala juga perlu dilakukan. Baja terbaik untuk petunia adalah dari jenis slow release seperti NPK 10-10-10. Namun, jika pokok bunga anda mabuk daun dan kurang berbunga, anda memerlukan baja yang mempunyai kandungan nitrogen yang rendah

5. Pinching
Potongan dahan dengan menggunakan jari atau teknikalnya dipanggil pinching, mampu menggalakkan pertumbuhan cabang baru. Jadi pastikan setiap cabang dilakukan pinching sekurang-kurangnya 2-3 helai daun dari pucuk utama. Lakukan aktiviti ini sekurang-kurangnya 2 minggu sekali

6. Deadheading setiap hari
Untuk menggalakkan dan memberi peluang kepada kudup bunga baru berkembang dan tumbuh, Lakukan deadheading pada bunga-bunga yang telah selesai berkembang setiap hari.

7. Perhatikan serangga
Petunia kerap diserang serangga seperti aphids. Jadi, pastikan anda sentiasa memerhatikan petunia terutamanya di bahagian bawah daun. Jika ada kelihatan tanda-tanda serangan, lakukan pencegahan segera.

Kebiasaan nya kita akan dengar tanaman yang dibuat bonsai adalah dari jenis pokok bunga kertas, limau, pine, siantan dan pelbagai lagi. Namun untuk memilih pokok kelapa sebagai bonsai kedengaran seperti sesuatu yang mustahil. Tetapi, di Indonesia tanaman ini menjadi kian tular. Cara penyediaan dan penyelenggaraan bonsai kelapa tidak lah seperti bonsai dari jenis tanaman yang berdaun banyak. Antara perkara yang perlu diberi perhatian adalah:

1. Pemilihan biji benih

Kebiasaannya, benih untuk kelapa bonsai dipilih dari jenis pokok yang rendang seperti kelapa gading dan pandan. Biji benih yang sesuai dibuat bonsai harus dari buah yang telah betul-betul matang dan diambil dari pokok. Kelapa yang telah jatuh ke tanah tidak sesuai dijadikan bonsai kerana dikhuatiri tempurung nya telah pecah di samping pembentukan anak pokok nya nanti kurang menarik.

2. Cara semai biji benih

Tunas akan tumbuh pada tampuk kelapa. Oleh itu, tentukan posisi tempurung dan tunas yang bakal di bentuk menjadi bonsai. Jika tempurung perlu berada di bahagian bawah pokok, posisikan tampuk kelapa menghadap atas. Manakala jika anda inginkan tempurung kelapa berada di sisi pokok seperti siput, ia harus dibaringkan.

Letakkan benih kelapa tadi di atas tanah yang mempunyai kelembapan tinggi. Dalam tempoh 1 hingga 2 minggu, tunas kelapa akan mula kelihatan

3. Tanam semula anak pokok

Setelah tunas kelapa mula kelihatan. Sabutnya harus dikupas dan tempurung nya perlu dibersihkan secara perlahan-lahan. Tapi, anda perlu pastikan tempurung tidak terluka. Harus berhati-hati ketika mengupas sabut agar tunasnya tidak luka. Seterusnya, letak anak pokok di dalam pasu yang berisi medium. Tak perlu ditanam, hanya letak sahaja.

4. Membentuk  bonsai

Apabila anak pokok telah mencapai ketinggian antara 15-20cm, kerja-kerja pembentukan bonsai perlu dilakukan. Ia bertujuan mengawal tumbesaran pokok agar sentiasa kelihatan mini.

Gunakan cutter atau pisau yang paling tajam dan nipis seperti pisau cukur untuk membuang pelepah kelapa yang paling luar. Lakukan secara berhati-hati untuk mengelak pelepah yang lain tercedera. Untuk lebih kemas, Anda digalakkan untuk meninggalkan 3 pelepah kelapa sahaja bagi setiap bonsai.

Disamping itu juga, anda perlu bersihkan bahagian bawah pelepah yang ditinggalkan. Buang bahagian yang kelihatan kehitaman atau bersabut kerana ia mampu menghentikan proses tumbesaran pelepah kelapa. Perlahan-lahan lenturkan pelepah. Jika perlu, ikat pelepah untuk memastikan ia terbentuk mengikut design yang telah ditetapkan

Tidak seperti tanaman bonsai lain, kelapa tidak memerlukan rutin penjagaan dan kemasan yang lama dan kerap. Hanya jika perlu sahaja.

5. Siraman dan pembajaan

Bonsai kelapa hanya perlu disiram 1 kali sehari di petang hari. Dalam tempoh seminggu sekali, berikan air siraman yang dicampur bersama garam. Garam adalah baja yang ideal untuk pokok kelapa.